הוועדה לענייני ביקורת המדינה, כנסת 25, פרוטוקול מספר 25, 2023-05-02 00:00

מיקי לוי: צוהריים טובים לכולם, ברוכים הבאים

מיקי לוי:  על שולחננו מונח דוח של מבקר המדינה בנושא הניהול והפיקוח של משרד החקלאות ופיתוח הכפר בתחום יבוא מקנה, מספוא ומניעת מחלות

מיקי לוי:  אני אגיד רק משפט אחד לפני שאני אעביר את זכות הדיבור לאנשי משרד מבקר המדינה

מיקי לוי:      אנו, כבני אדם, מחויבים למנוע סבל מיותר לבעלי החיים

מיקי לוי:  עוד מילה וחצי בפתח דבריי

מיקי לוי:  חברתי לסיעה, יסמין פרידמן, שהיא לוחמת ללא חת בתחום הזה, גם בנושא יבוא המקנה, גם בנושא בעלי חיים ללא בית, מה שנקרא, הכלתם, דאגה לבעלי החיים באשר הם, גם בגני חיות נידחים וגם בטבע

מיקי לוי:  אז אני רוצה להודות לך על השליחות הזו שלקחת על עצמך, יישר כוח

מיקי לוי:  בבקשה, אנשי משרד מבקר המדינה

יובל חיו: תודה, אדוני היושב-ראש

יובל חיו:  אני אפתח בשלושה משפטי רקע, ולאחר מכן אני אעביר את רשות הדיבור לצוות הביקורת, שיציג את עיקרי הממצאים

יובל חיו:       אנחנו מדברים על ביקורת שנעשה בשנת 2019, הסתיימה בתחילת 2020

יובל חיו:  מדובר בביקורת על הניהול והפיקוח של משרד החקלאות ופיתוח הכפר בתחום יבוא מקנה, מספוא ומניעת מחלות

יובל חיו:  הביקורת הזו נעשתה בעיקרה בשירותים הווטרינריים במשרד החקלאות ופיתוח הכפר

יובל חיו:      אני אציין את ארבעת התחומים שבהם עסקנו במסגרת הדוח הזה: 1

יובל חיו:  מחירי הבשר בישראל, סוגיה שהיא גם רלוונטית לעת הזו

יובל חיו:  2

יובל חיו:  מניעת התפשטות מחלות בקר וצאן

יובל חיו:  3

יובל חיו:  פיקוח על יבוא מספוא

יובל חיו:  4

יובל חיו:  פיקוח על תנאי ההובלה של הבקר והצאן לישראל

יובל חיו:      אלה ארבעה נושאי ליבה שמעסיקים גם את תעשיית הבשר וגם את המערכת הממשלתית שאמורה לקיים רגולציה ופיקוח על הנושא הזה

יובל חיו:  אני מעביר את רשות הדיבור למאיה, שתציג את עיקרי הדוח

מאיה נוי: כן

מאיה נוי:  אז אני אציג קודם קצת נתוני מפתח על צריכת הבשר בישראל

מאיה נוי:  בשנת 2018 צריכת הבשר עמדה על 137,000 טונה בשנה

מאיה נוי:  20

מאיה נוי: 5 ק"ג צריכה לנפש לאדם, שהיא פי שלושה מהצריכה הממוצעת העולמית, ופי 1

מאיה נוי: 4 מהצריכה הממוצעת במדינות ה-OECD

מאיה נוי:  הצריכה הזאת מסתכמת בכשבעה מיליארד ש"ח בשנה

מאיה נוי:      מצאנו פערים בתחום מחירי הבשר בישראל

מאיה נוי:  לפי מדד שווי הקנייה, ה-PPP לשנת 2017, שזה הדוח העדכני ביותר שיצא בנושא, ישראל הייתה במקום ה-18 מתוך 50 מדינות מבחינת יוקר של מוצרי בשר

מאיה נוי:  למרות רפורמות שונות שביצע משרד החקלאות לאורך השנים להורדת מחיר הבשר לצרכן, ובהן הורדת המכס על יבוא עגלים, פתיחת יבוא בשר מצונן, הארכת תוקף חיי בשר של בשר מצונן, משנת 2013 ועד סוף שנת 2018 מצאנו שהייתה עלייה של 4

מאיה נוי: 5% במחירי הבשר הטרי, ו-6% במחירי הבשר הקפוא

מאיה נוי:  זאת בעוד מחירי הבשר בעולם ירדו דווקא בתקופה הזאת ב-16%

מאיה נוי:      ההמלצה שלנו הייתה שמשרד החקלאות, יחד עם משרד האוצר ועם משרד הכלכלה ורשות התחרות, ייתן את הדעת על החסמים והכשלים בשוק הבשר ויקבל החלטות שיביאו להפחתה במחיר הבשר לצרכן

מאיה נוי:      קצת נתוני מפתח על יבוא בקר וצאן לישראל

מאיה נוי:  כ-130 אוניות להובלת בקר וצאן מגיעות בכל שנה לישראל

מאיה נוי:  247,000 ראשי בקר שמגיעים משש מדינות שונות, 335,000 ראשי צאן שמגיעים מחמש מדינות שונות, שווי מסתכם של כמיליארד ש"ח בשנה לבקר וצאן שיובאו לישראל

מאיה נוי:      הליקויים שמצאנו בתחום הזה

מאיה נוי:  אני אקדים ואומר שכדי לייבא מקנה ממדינות שונות, על השירותים הווטרינריים במדינות האלה או היבואנים, להגיש בקשה למשרד החקלאות והשירותים הווטרינריים, שבוחנים את הבקשה ומאשרים את המדינה ליבוא

מאיה נוי:  מצאנו ששש מדינות נוספות נמצאות בתהליך לקבלת אישור ליבוא מקנה במשך שנתיים עד שמונה שנים

מאיה נוי:  הדבר פוגע בתחרות ובאפשרות להפחית את מחירי הבשר

מאיה נוי:  המדינות שממתינות הן מדינות שגם מייצאות למדינות במערב אירופה, כגון גרמניה, צרפת, הולנד

מאיה נוי:  ההמלצה שלנו הייתה שמשרד החקלאות קודם כול ימחשב את התהליך, שהיה ידני, ויזרז את הטיפול בבקשות לאישור מדינה ליבוא

מאיה נוי:  כמו כן, המלצנו שמשרד החקלאות יקבע מסגרת שמנים לטיפול בכל בקשה, כדי שהתהליך יסתיים באופן מבוקר ויושלם בהקדם האפשרי

מאיה נוי:       ליקוי נוסף שמצאנו בתחום, למרות שיש מדינות שבאופן קבוע לא עומדות בתנאים שהציב משרד החקלאות בתחום הזה, שולחות פעם אחר פעם בקר וצאן נגועים במחלות, תולעים, שאריות של תרופות, למרות זאת לא מתבצעים במדינות האלה ביקורים סדירים של משרד החקלאות

מאיה נוי:  למעט עצירות איטיות של היבוא, בעצם היבוא ממשיך להתקיים

מאיה נוי:  ה - - - לא מבצע הערכת סיכונים שנתית על המדינות המאושרות, למרות שיש על זה סעיף בנוהל שלהם

מאיה נוי:       ההמלצות שלנו כמובן היו קודם כול לבצע ביקורים סדירים במדינות שמאושרות ליצוא, כדי לבחון ולפקח אחרי תנאי הגידול של המקנה שם, ולבצע בחינה מדוקדקת והערכת סיכונים איטית מלאה בעניינה של כל מדינה מאושרת ומוכרת, כדי למנוע סיכונים הנשקפים לציבור ולעדרים מקומיים עקב יבוא מקנה ממדינה מסוימת

מאיה נוי:      ליקוי נוסף שמצאנו, בהתאם לנוהל של יבוא מקנה, כאשר מגיעה אונייה לנמל בישראל, הווטרינר של הנמל עולה ובודק את תנאי ההובלה של המקנה באונייה, וממלא את הכול בטופס ידני

מאיה נוי:  אנחנו בחנו את הטפסים שהיו במשרד החקלאות, ועלתה תמונה עגומה על תחזוקת אוניות לקויה, בעלי חיים מלוכלכים בהפרשות, רפד רטוב, אבוסים ושקתות ריקים מאוכל ושתייה, ריח אמוניה חריף שגרם לצריבה בעיניים של בעלי החיים, חום ולחות בלתי נסבלים

מאיה נוי:  מצאנו גם שבמקרים מסוימים היה כוח שהופעל כלפי הבהמות ושימוש בשוקרים חשמליים, בניגוד להנחיות משרד החקלאות

מאיה נוי:      משרד החקלאות לא נקט סנקציות כלפי יבואנים או בעלי אוניות שלא עמדו בהנחיות המשרד

מאיה נוי:  לא הטיל קנסות, לא זימן לשימועים, לא שלל רישיונות

מאיה נוי:  כמו כן, חשוב לציין שהתהליך הזה של הטפסים היה ידני, אז גם היה קשה לפקח אחר יבואנים שחוזרים פעם אחר פעם על הבעיות האלה

מאיה נוי:  המלצנו להפעיל ביתר תקיפות את הכלים ולמחשב את הטפסים

מאיה נוי:      לנושא מחלות מקנה, כמה נתונים מרכזיים: בשנת 2018 נמצאו כמעט 2,000 ראשי בקר שהיו חולים במחלת הברוצלוזיס, פי שלושה ממספרם בשנים 2016–2017

מאיה נוי:  1,837 בעלי חיים שחלו במחלת הפה והטלפיים בשנת 2018 בהשוואה ל-273 בעלי חיים בשנת 2017, ו-0 בשנת 2016

מאיה נוי:  720 בני אדם נדבקו בעכברת בקפיצה מאוד משמעותית ביחס לשנים קודמות

מאיה נוי:  בצד שמאל אנחנו רואים מספר בני אדם שנדבקו בברוצלוזיס בשנים האלה

מאיה נוי:      אנחנו בדוח ראינו שיש ירידה מסוימת בשנת 2018–2019 במספר החולים

מאיה נוי:  עדכנו, לצורך הדיון, את הנתונים עד 2022 ממשרד הבריאות, וראינו שבפועל, משנת 2018 עד 2022 יש בין 200 ל-300 חולים בשנה, בני אדם שנדבקים במחלת הברוצלוזיס

מאיה נוי:       כמה ליקויים בתחום הזה

מאיה נוי:  המיגור של מחלת הברוצלוזיס בצאן

מאיה נוי:  בתקופה שאנחנו בדקנו את הנושא, הופסקה התוכנית הקודמת שמשרד החקלאות הפעיל לניטור וחיסון בעלי חיים, ולא מצאנו תוכנית אחרת שהוא מפעיל להפסקת הברוצלוזיס

מאיה נוי:  משרד החקלאות לא גיבש שום תוכנית חדשה למיגור המחלה, שהמשיכה להתפשט וגרמה נזק כלכלי למשקים ולמשק החלב והבשר

מאיה נוי:      לגבי ברוצלוזיס בבקר, בפברואר 2019 מנהל השו"ט הכריז על חיסון חובה של כל עדרי הבקר בתרכיב זן 19

מאיה נוי:  החיסון נדרש להתבצע על ידי וטרינרים פרטיים

מאיה נוי:  בפועל מצאנו שהיה חסר התרכיב הרלוונטי, וההנחיה הזאת בכלל לא יושמה

מאיה נוי:  כמו כן, הממשק הממוחשב שהיה נדרש כדי לעקוב אחרי ביצוע ההנחיה שזה יבוצע על ידי וטרינרים פרטיים לא היה

מאיה נוי:  זאת אומרת שניתנה הנחיה שגם לא היה אפשר לבצע וגם לא היה אפשר לעקוב אחרי היישום שלה

מיקי לוי: יש לי שאלה

מיקי לוי:  האם ההוראות חלות על חיסון בקר שמיובא מחו"ל? בקר חי באוניות? והאם נעשתה בדיקה, אכיפה, האם זה בוצע?     

מאיה נוי: בעיקרון הם אמורים, כשהם מייבאים בקר וצאן, לבדוק אילו חיסונים הבקר והצאן האלה קיבלו, ולהשלים את מה שחסר בהתאם לחיסוני החובה שנדרשים בישראל

מאיה נוי: עשו או לא עשו?         

יסמין פרידמן: לא

יסמין פרידמן:  חד-משמעי

מאיה נוי: התרכיבים היו חסרים, באותה תקופה לפחות היו תרכיבים חסרים, אז גם הבקר שגדל בארץ לא קיבל חיסון

יסמין פרידמן: עכשיו, אני אגיד לך מה יותר גרוע

יסמין פרידמן:  שהשבוע, ביום ראשון, היה דיון בוועדת כלכלה שיזם חבר הכנסת עמית הלוי, שבו הוא רוצה להקל על התנאים של הקרנטינות

יסמין פרידמן:  הרי כל חיה שמגיעה ביבוא מחויבת בשמונה ימים בקרנטינה

יסמין פרידמן:  והוא רצה להקל על התנאים שאנחנו הצגנו סרטונים מה קורה בקרנטינות האלה, שמשרד החקלאות לא מצליח לאכוף שם כלום, שזה מזעזע, שגופו פזורות, שאף אחד לא יודע ממה בעלי החיים האלה מתו

יסמין פרידמן:  זאת אומרת, גם דוח מבקר המדינה, ועוד במקום להחמיר, יש פה חברי כנסת בבית הזה שרוצים להקל, לטובת מה? לטובת בנייה של עוד קרנטינות

מיקי לוי: בסדר, אנחנו מכירים את הלחצים הפוליטיים של אנשי מרכז

מיקי לוי:  כן, בבקשה, אני מתנצל

מאיה נוי: פערים בתחום מיגור מחלת העכברת

מאיה נוי:  אנחנו ראינו בשנים האלה קפיצה משמעותית

מאיה נוי:  בצד שמאל של המסך אפשר לראות, משבעה ותשעה חולים בשנת 2017 ו-2016, קפצנו ל-720 בשנת 2018

מאיה נוי:  בני אדם שחלו בעכברת בגלל ההתפרצות שלה בעדרי הבקר בצפון בעיקר

מאיה נוי:  השו"ט נתנו הנחיה למגדרים לחיסון עדרי הבקר שברשותם נגד העכברת

מאיה נוי:  גם פה התרכיבים היו חסרים, וההנחיה באמת לא בוצעה

מאיה נוי:  אנחנו המלצנו למצוא מראש תחליפים לעניין הזה ולפעול להקמת משהו שיחסום את הבעיה של מחסור בתרכיבים

מאיה נוי:      יבואנים המבקשים לקבל אישור יבוא למזון לבעלי חיים שמקורו מן החי

מאיה נוי:  שם מצאנו שיש פשוט כפל

מאיה נוי:  היבואנים נדרשים להגיש בקשות לאישור יבוא

מאיה נוי:  גם ליחידת יבוא-יצוא, וגם לאגף הפיקוח, כשאין יחידות שכפופות לשירותים הווטרינריים

מאיה נוי:  המסמכים היו כפולים

מאיה נוי:  המלצנו, כמובן, שהרגולטור יחליט באיזו מהיחידות להתמקד, ושהיחידה הזאת תוביל את התהליך

מאיה נוי:      לגבי מספוא, מזון מן הצומח, מצאנו שהוא בכלל לא מבוקר

מאיה נוי:  מספוא שמגיע לנמלים נבדק בדיקה של הטפסים בלבד

מאיה נוי:  הוא לא נבדק לא ויזואלית ולא ניטלות דגימות מהמספוא

מאיה נוי:  זאת אומרת שהוא יכול להיות חשוף למתכות, חומרי הדברה, עובשים ורעלנים, וצריכה של המוצרים האלה יכולה לחשוף את בעלי החיים שניזונים מהם למחלות, וכמובן לבני האדם שניזונים מבעלי החיים שניזונים מהם

מאיה נוי:  משרד החקלאות והשירותים הווטרינריים נדרשו לפקח ביתר תשומת לב לפקח ביתר תשומת לב גם על המזון שמקורו מן הצומח

מאיה נוי:      אז בעצם הנקודות המרכזיות שעלו בדוח

מאיה נוי:  בריאות הציבור, הממצאים שעלו עלולים להשפיע בין היתר על בריאות הציבור, על רווחת בעלי החיים ובריאותם ועל מחירי הבשר בישראל

מאיה נוי:  התייעלות בפעילות משרד החקלאות והשירותים הווטרינריים בדגש על קבלת החלטות בסמוך לזיהוי הסיכונים, ביצוע החלטות אלו, מיצוי סמכויות הפיקוח והאכיפה ושיפור תשתית המחשוב עשויים לשפר את המצב שהועלה בדוח

מאיה נוי:       עקב עלייה במחירי הבשר לצרכן, נדרש משרד החינוך בשיתוף עם משרדים נוספים לנקוט אמצעים אפקטיביים להגברת התחרותיות, שתביא להוזלת מחירי הבשר

מאיה נוי:  תודה רבה

מיקי לוי: אני עובר על הדוח הזה ככה, מה שהיא אומרת, סכנה אמיתית לבריאות הציבור

מיקי לוי:  לא רק מה שקשור לבעלי החיים

מיקי לוי:  כן, בבקשה

מיקי לוי:      (סרטון)     

מיקי לוי: מי נציג משרד החקלאות בבקשה? אתם השחקנים הראשיים פה

מיקי לוי:  בבקשה

ד"ר שלמה גראזי: שלום, קוראים לי שלמה גראזי, אני אחראי על היבוא והיצוא בשירותים הווטרינריים

ד"ר שלמה גראזי:  אני אוכל להתייחס לדברים שקשורים - - -     

מיקי לוי: יש לי שאלה

מיקי לוי:  ישבתם עם משרד מבקר המדינה מאז הביקורת? האם חלק מההמלצות יצאו אל הפועל? תן לנו סקירה כללית מה קורה בבקשה

ד"ר שלמה גראזי: אז אני אוכל להתייחס רק לתחומים שהם באחריותי, כי נעשתה ביקורת על ארבעה תחומים שהם לא בהכרח קשורים באופן ישיר אחד לשני, ואולי בכלל לא קשורים

ד"ר שלמה גראזי:  אז אני אוכל להתייחס למה שבתחום אחריותי, וגם בזימון לדיון היה כתוב שמדובר בביקורת על היבוא, ולכן ככה גם התארגנו, ולא באנו ממחלקות אחרות שיוכלו לענות על הדברים

ד"ר שלמה גראזי:  אני אתייחס למה שאני יודע

ד"ר שלמה גראזי:      לגבי מחירי הבשר, מחירי הבשר, כידוע, השוק הוא לא מתוכנן, אין לשירותים הווטרינריים כלים לנהל שוק מתוכנן, זה גם בניגוד למדיניות של המדינה ושל הממשלה לתכנן את הדברים האלה

ד"ר שלמה גראזי:  מה כן עשינו? כמו שהנציגה של מבקר המדינה ציינה, פתחנו עוד מדינות ליבוא, הארכנו תוקף של חיי מדף של בשר, אנחנו עדיין נלחמים על זה, על הארכה של עוד תוקף של חיי מדף; אישרנו יבוא של בשר מצונן, שכמעט עד שנת 2016 כמעט לא היה קיים, ואם אינני טועה, לפני שנתיים היה הסדר שנחתם בין המדינה לארגון מגדלי הבקר, שהיבוא של בשר מצונן יהיה באופן הדרגתי וחלף לזה יהיה הורדה בקווטות

ד"ר שלמה גראזי:  ואם אני לא טועה, ההסכם לא הוארך, ומעכשיו אפשר לייבא בשר בלי מכס, בלי הגבלה

ד"ר שלמה גראזי:      הכלים שהציעו על ההגבלים או משרד האוצר, זה לא באחריות השירותים הווטרינריים, אין לנו כלים להתמודד איתם, וגם השרים שלנו לאורך השנים חשבו שצריך להוריד את הדבר הזה

ד"ר שלמה גראזי:  בסופו של דבר, המנדט לא נתון למשרד החקלאות

יסמין פרידמן: אבל משרד החקלאות כל הזמן מתנגד להפסיק את המשלוחים החיים באיזשהו מתווה

יסמין פרידמן:  יבוא בשר זה יבוא עגלים

ד"ר שלמה גראזי: יבוא הבשר זה יבוא בשר ארוז בחבילות

יסמין פרידמן: לא, אתה מדבר על מצונן קפוא

יסמין פרידמן:  אני מדברת על המשלוחים החיים

מיקי לוי: חברת הכנסת פרידמן, האמיני לי, סף הרוגז שלי עלה עכשיו ל-99%

מיקי לוי:  לא ציפיתי לנתונים כאלה, אני מודה

מיקי לוי:  כן, בבקשה

ד"ר שלמה גראזי: זה לגבי מחירי הבשר

ד"ר שלמה גראזי:  לגבי אישור מדינות ליבוא מקנה, עלתה טענה שהייתה נכונה, שהיו עיכובים באישור מדינות, וגם שם, מתוך ראייה שאנחנו מעדיפים בתור שירותים וטרינריים ומשרד, שייבאו פחות בעלי חיים ויותר בשר, קבענו סדר עדיפויות, שכאשר נכנסות בקשות לאישור מדינה חדשה, אנחנו שמים בראש סדר העדיפויות את המדינות שמבקשות לייצא לישראל בשר מצונן או קפוא, והמדינות שרוצים לייבא מהן בעלי חיים חיים, הן יורדות לתחתית

יסמין פרידמן: אתה יכול לתת לנו מספרים? למשל, הרי מאז הוסר המס עברה כמעט שנה

יסמין פרידמן:  כמה מדינות אושרו לייבא? מכמה מדינות יש כבר אישור לייבא בשר מצונן, קפוא?     

ד"ר שלמה גראזי: כל מדינה שעומדת בדרישות יכולה לייצא בשר

יסמין פרידמן: כמה מדינות אושרו בשנה הזו? בערך? אחת? שבע? עשר?     

ד"ר שלמה גראזי: מדינות חדשות? יש את אירלנד, שלא מייצאת לצערי, יש סיבות משלהן

יסמין פרידמן: כמה כן אושרו השנה? הרי אתם אומרים שאתם נותנים עדיפות למדינות שליבואנים - - -     

מיקי לוי: אולי צריך להכפיל את המכס על בשר חי, ואז יהיה יותר קל

יסמין פרידמן: ברור שזה הפתרון, אבל אני מנסה רגע להבין

יסמין פרידמן:  ירד המס על הבשר המצונן ירד, כי פעם על המשלוחים החיים היה אפס מס, ועל הבשר המצונן היה מס

יסמין פרידמן:  אוקיי? עכשיו המס על המצונן ירד, שזה היה אמור להיות חלק, בקדנציה הקודמת, זה היה אמור להיות חלק מתוכנית כוללת להפסקת המשלוחים החיים בחמש שנים, עבודה שנעשתה עם משרד הכלכלה ועם הרשות לתחרות

יסמין פרידמן:  עכשיו אני שמחה לשמוע שיש איזושהי העדפה, גם משהו, שייכנס לארץ, כאילו ייתנו איזושהי הקלה, כאילו יטפלו מהר יותר במדינות שרוצות להכניס לכאן בשר מצונן

יסמין פרידמן:  אז אני מנסה להבין, בשנה, לכמה אישרו כבר?     

ד"ר שלמה גראזי: האישור הוא לא אישור שמישהו מגיש את הבקשה, ואז המדינה מאושרת באופן אוטומטי

ד"ר שלמה גראזי:  זה תהליך

ד"ר שלמה גראזי:  ולכן, השירותים הווטרינריים לא יוזמים את הפניות לגבי מאיפה לייבא ומאיפה לא לייבא

ד"ר שלמה גראזי:  אנחנו, השירותים הווטרינריים לא יתחילו לעסוק בדברים ערטילאיים

ד"ר שלמה גראזי:  אם אין מישהו, יבואן ישראלי, שמבקש לפתוח מדינה ליבוא בשר, השירותים הווטרינריים לא יתעסקו בדבר הזה, לא ישקיעו מאמץ ואנרגיה בדבר הזה

ד"ר שלמה גראזי:  אז בשנה האחרונה לא היו מדינות חדשות שאושרו

ד"ר שלמה גראזי:  גם לא היו פניות

ד"ר שלמה גראזי:  וגם אילו היו פניות, התהליך לא התסיים איתן, או שהמדינות לא המשיכו לשתף פעולה איתנו, והבדיקה של המדינות האלה הופסקה

ד"ר שלמה גראזי:  צריך להבין שכדי לאשר את התהליך הזה, צריך גם שיתוף פעולה מהצד השני, לא רק רצון טוב של יבואן ישראלי או של מדינת ישראל לאשר מדינה

ד"ר שלמה גראזי:  זה תהליך דורש, תהליך מתמשך, ולא כל המדינות מוכנות להשתמש בתהליך הזה

ד"ר שלמה גראזי:       מה גם שבאופן ייחודי, ואני לא מביע כאן עמדה, יש לנו דרישות של צער בעלי חיים בשחיטה, שבהרבה מדינות הדבר הזה לא נראה בצורה יפה לעין שלהם, ויש מדינות שאוסרות על שחיטה כשרה, כמו למשל אוסטרליה, אלא אם כן זה בקווטה

ד"ר שלמה גראזי:  שמענו על כך גם בבלגיה, שיש לפחות קנטון אחד שם שלא מאשר שחיטה

ד"ר שלמה גראזי:  זה קשור בעובדה שמדינות לא מוכנות

יסמין פרידמן: אבל איך זה קשור לדיון שמדבר על אכיפה, על הכנסת - - -     

מיקי לוי: רגע, אני אגיע

מיקי לוי:  הוא נותן כרגע איזושהי תמונה כוללת על ניסיונות להגביר את יבוא הבשר המצונן או הקפוא

מיקי לוי:  זה מה שהוא נותן

יוסף עטאונה: כבוד היושב-ראש, יש לי הערה

יוסף עטאונה:  חסר לי בכל הדיון, בכל מה ש- - -, זה הייצור המקומי

יוסף עטאונה:  הפגיעה בייצור המקומי

יוסף עטאונה:  ואני בא ממקום, דווקא, מהנגב, שאלפי מגדלי עדרים שם, שמשרד החקלאות שיושב כאן לא מפספס הזדמנות להילחם בהם, לפגוע בהם ולמנוע מהם לגדל

יוסף עטאונה:  הפתרון נמצא

יוסף עטאונה:  הרבה אנשים מגדלים צאן כחלק מהמסורת שלהם, כמקור פרנסה, ויש מקום ויש מרעה, ומשרד החקלאות, הסיירת הירוקה, הפיצו"ח, הם לא מפספסים הזדמנות

מיקי לוי: אנחנו נכניס את השאלה שלך, אבל לצערי זה לא היה במסגרת

יוסף עטאונה: כחלק מהדיון אתם אומרים שגם לייבא בשר חי, אבל הבשר חי, והם מגדלים אותו, למה לא לתמוך בחקלאים שקיימים פה?     

יסמין פרידמן: הם דיברו על המחלות שנכנסות

יסמין פרידמן:  המחלות שנכנסות החריבו עדרים שלמים, עדרים שלמים בנגב

יסמין פרידמן:  כי אלה מחלות שלא נמצאות במדינת ישראל, הן נכנסו עם היבוא

ד"ר שלמה גראזי: אני אשמח לדעת על אילו מחלות מדברים, כי מדברים בכותרות

יסמין פרידמן: זה לא כותרות, אני תכף אביא לך עובדות

ד"ר שלמה גראזי: גם עם עובדות אנחנו נוכל להתמודד

יוסף עטאונה: אתה מכחיש שאתם נאבקים כל הזמן במגדלי העדרים הבדואים בנגב?     

ד"ר שלמה גראזי: אני חושב שאני לא בבית משפט שאני צריך להכחיש או לאשר, אם אני נלחם או לא נלחם, אני מתנצל

מיקי לוי: נבקש ממבקר המדינה שיעשה ביקורת על זה, אני לא יודע אם הוא יכול

מיקי לוי:  כרגע זה לא על השולחן, עם כל הרצון לעסוק בזה

מיקי לוי:  זה יכול להיות משהו משני, הוא לא יכול לתת רישיונות, הוא לא יכול להתייחס לזה, האם מותר לגדל עדרים או לא מותר

מיקי לוי:  אתה טועה, אתה פשוט טועה

מיקי לוי:  אני מזמין אותך לקחת את דוח מבקר המדינה, הדוח הוא על יבוא, על יבוא בעלי חיים חיים, על המחלות שלהם, על יבוא בשר, הוא לא על גידול עדרים פה

מיקי לוי:  הלוואי שאני הייתי יכול, או אנחנו כמחוקקים, יכולנו להפוך את כל היבוא של המקנה החי לגידול בארץ כדי שתהיה לנו שליטה גדולה יותר על העניין

מיקי לוי:  זה לא על השולחן שלי, עם כל הרצון להפוך את זה

מיקי לוי:  תגיש חקיקה, אני אתמוך

מיקי לוי:  אני מבטיח לך שכל יש עתיד תתמוך בך

מיקי לוי:  ננסה גם לראות משהו בקצה בעניין הזה, אבל אין לי סמכות לבוא ולהגיד, אוקיי, מפסיקים את היבוא, הלוואי שהייתי יכול לעשות את זה

ד"ר שלמה גראזי: לגבי עוד אמצעים לזירוז הטיפול בבקשות, מונה רופא וטרינר אחראי על הנושא, ככה שהוא נותן עכשיו מענה לבקשות החדשות, וזה מטופל קצת יותר מהר

ד"ר שלמה גראזי:  ובנוסף, הייתה טענה שיכול להיות שחלק מהניירת שאנחנו שולחים למדינות היעד לא ברורה, כי אנחנו לא דוברי אנגלית במקור, אז עשינו שיפור של השאלונים שלנו בשפה האנגלית, בתקווה שבצד השני יבינו את זה יותר טוב, והניהול של המשא ומתן מולם יהיה בצורה יותר קלה

ד"ר שלמה גראזי:       לגבי ניהול המידע של המדינות המאושרות ביחידה, ואולי אני אתייחס לכלל הנושאים שעלו מבחינת המעקב והמחשוב, כי זה קשור אחד בשני

ד"ר שלמה גראזי:  אנחנו כבר מ-2016–2017 זיהינו את הקושי הזה שיש לנו עלייה משמעותית ביבוא, ואנחנו צריכים כלים מחשוביים לפתח אותם

מיקי לוי: זה מ-2018, אתה מבין? ההמלצה הזאת היא מ-2018, אנחנו ב-2023

ד"ר שלמה גראזי: אני מבין

ד"ר שלמה גראזי:  אני עוסק בתחום הזה כבר חמש שנים, מנסה לקדם את המערכת הממוחשבת

ד"ר שלמה גראזי:  הדברים לא תלויים בשליטת בשירותים הווטרינריים, יש לנו אחראים על המחשוב, קשורים לכל מיני גורמים, ואני מקווה מקווה מקווה שבחוק ההסדרים הקרוב, אני יודע שאמורה להיות אחת ההחלטות שצריכה לקום מערכת מעקב בתוך שנה

ד"ר שלמה גראזי:  אני מתפלל שזה ייגמר גם לי, הטיפול בדבר הזה עושה כאב ראש, וחוסר היכולת לנהל את זה בצורה מדויקת עד הסוף גם הוא לא עושה לנו טוב

ד"ר שלמה גראזי:  אבל אנחנו על זה, ואנחנו מנסים שבטווח זמן שהוא לא יהיה ארוך, להקים את המערכת הממוחשבת שתיתן מענה לכלל הפרטים

ד"ר שלמה גראזי:  ברור לנו שהחלום שלנו הוא שתהיה מערכת מושלמת, אבל גם הודיעו לנו שאפשר להמשיך לחלום עד מאתיים, ואם לא נתפשר על חלק מהדברים, המערכת לא תעלה לעולם, כי אם נצטרך את המצוין, לא יהיה לנו שום דבר בסופו של דבר, והדברים יצטרכו להיעשות עקב בצד אגודל

ד"ר שלמה גראזי:  זה לגבי המערכת הממוחשבת והפיקוח

ד"ר שלמה גראזי:      לגבי הכניסה של המחלות, יש טענות שנכנסות מחלות למדינת ישראל

ד"ר שלמה גראזי:  אז יש אקסיומה שהיא די פשוטה

ד"ר שלמה גראזי:  זאת אומרת, אם לא רוצים מחלות, לא צריך יבוא

ד"ר שלמה גראזי:  זאת אומרת, אם לא רוצים סיכון, אפשר לסגור את היבוא, ואז לא יהיו מחלות

ד"ר שלמה גראזי:  זה די פשוט

ד"ר שלמה גראזי:  אבל זה ביבוא

ד"ר שלמה גראזי:  זה עדיין לא אומר שלא תהיינה חדירות של מחלות ממדינות שכנות, אנחנו מוקפים בשכנים שגם משם יכולים להגיע מחוללי מחלה, ואנחנו גם נמצאים בצומת של שלוש יבשות, שאנחנו די ציר נדידה, גם של בעלי חיים, בעלי כנף, ואנחנו גם יודעים שמקנה עובר מאפריקה דרך מדינות כמו ערב הסעודית וירדן וצפונה, בהתאם לביקושים

ד"ר שלמה גראזי:  ולכן, לחשוב שלא תהיינה מחלות בעלי חיים זה קצת נאיבי

מיקי לוי: הנתונים כאן, והסכנה לבני אדם וההידבקות בכל מיני מחלות, יש כאן שמות של מחלות, אינני רופא

ד"ר שלמה גראזי: כן, אבל צריך לעשות גם הפרדה מאיפה הן מגיעות

ד"ר שלמה גראזי:  המחלות האלה, לפחות חלקן, לא מגיעות מיבוא

ד"ר שלמה גראזי:  לכן, אני חושב שכשאומרים היבוא והיבוא והיבוא וזה, מביא את הרעות החולות שיש במדינת ישראל - - -     

מיקי לוי: מי אחראי על ההובלה והפריקה?     

ד"ר שלמה גראזי: אחראי על ההובלה והפריקה זה היבואן שהוא בעל הרישיון

ד"ר שלמה גראזי:  הוא אחראי

מיקי לוי: ולמדינה אין פיקוח?     

ד"ר שלמה גראזי: לא, אני לא אמרתי

ד"ר שלמה גראזי:  יש אחריות ויש פיקוח, אלה שני דברים שונים

מיקי לוי: אני מכיר גם את יסמין וגם חברת כנסת, במקרה גם במפלגתי, שהיו נוסעות, גם היום היא נוסעת בארבע לפנות בוקר לרציף באילת כדי לצלם ולראות איך פורקים ואיך הם מגיעים

מיקי לוי:  והתנאים וההגעה של העדרים ממש מזעזעים

מיקי לוי:  בתוך הקיא, בתוך הצרכים

מיקי לוי:  יש כאן בדיקה של מבקר המדינה על הריחות שיוצאים משם

מיקי לוי:  איך אי אפשר להגיע עם מחלות? ואני שואל אם בכל פריקה יש איש שלכם

מיקי לוי:  אני חושב שזה הרבה כסף

מיקי לוי:  אבל האם פעם אמרתם, עד כאן, אתם לא תפרקו?     

ד"ר שלמה גראזי: קודם כול, להגיד, עד כאן, לא תפרקו, יש לזה משמעויות מאוד כבדות על בעלי החיים

מיקי לוי: תאמין לי, אני אתן לך

מיקי לוי:  פעם הייתי איזה מפקד קטנצ'יק

מיקי לוי:  וקניון מלחה, להבדיל אלף אלפי הבדלות, לא ביצע את הוראות הביטחון שאני נתתי לו

מיקי לוי:  אחרי שסגרתי את הקניון ליומיים והפסידו הרבה כסף, כולם התעשתו

מיקי לוי:  תלך היום, תראה איך הבדיקה מתבצעת

מיקי לוי:  עד היום

מיקי לוי:  ואם אתה לא עושה משהו דרסטי ולא מעמיד לדין

מיקי לוי:  העמדת לדין? עשיתם משהו? אני מצטער, תכף גם משרד הבריאות ותכף משרד ראש הממשלה

ד"ר שלמה גראזי: אני אתייחס

ד"ר שלמה גראזי:  מאז 2018 ולפני זה, וגם היום, אני לא אגיד שספינות ההובלה של המקנה הן ספינות אהבה של קרוזים שנוסעים בחמישה כוכבים

ד"ר שלמה גראזי:  צריך להבין את זה

ד"ר שלמה גראזי:  האוניות האלה, יש להן מטרה, להוביל בעלי חיים, ועלינו חלה החובה לוודא שבעלי החיים שמגיעים, מגיעים בתנאים שאנחנו קבענו

ד"ר שלמה גראזי:  במרבית המקרים בעלי החיים כן מגיעים בתנאים שאנחנו קבענו, במרביתם אתה לא רואה את התמונות

ד"ר שלמה גראזי:  לצערי, חלק מהתמונות שמראים פה הן לא תמונות מהזמן האחרון

ד"ר שלמה גראזי:  תמונות של החיות שמתבוססות בצואה שלהן ובהפרשות שלהן הן תמונות שהן נדירות, הן לא ביום-יום

ד"ר שלמה גראזי:  הזמינו פה חברי כנסת, ואני לא אומר שאין תקלות ושלפעמים אין דברים שהם לא עומדים בהם

ד"ר שלמה גראזי:  אבל להציג את זה כאילו שזה ה-90% או ה-98%, זה ממש לא נכון, וזה חוטא לאמת, וזה עוול לעשות את זה

ד"ר שלמה גראזי:       היו מקרים שבהם האוניות לא עמדו

ד"ר שלמה גראזי:  בשנתיים האחרונות עצרנו הגעה של אוניות למדינת ישראל, דבר שהוא לא פשוט, הוא לא קל

ד"ר שלמה גראזי:  ויש בזה, אדוני יוכל להבין שעצירת אונייה, יש לה משמעות כלכלית מאוד כבדה, גם על בעלי האונייה וגם על היבואנים

ד"ר שלמה גראזי:  ועובדה, עשינו את זה ועצרנו את זה

ד"ר שלמה גראזי:  גם יש לנו כלים שהם אומנם לא בידי השירותים הווטרינריים, כלי אכיפה שהם פליליים, שזה באחריות בפיצו"ח ומחלקת התביעות של המשרד

ד"ר שלמה גראזי:  אלה אמצעי אכיפה מסוג אחד

ד"ר שלמה גראזי:  אמצעי אכיפה נוסף שיש לנו בתור רגולטורים זה כלים מנהליים, וגם שם אנחנו מבקשים לשנות טיפה את הבסיס החוקי, כך שלנו בתור מפקחים בשטח יהיו כלים אופרטיביים להטיל קנסות במקום על הפרות שאנחנו רואים

מיקי לוי: יש הצעת חוק בעניין הזה? או תקנה? משרד החקלאות, אנחנו נתמוך, אני מבטיח לך, תמיכה מקיר לקיר במליאה

יסמין פרידמן: אנחנו מגיעים מדיון על תקנות שלא קיימות

יסמין פרידמן:  אני בדיוק מגיעים מדיון על תקנות, הדיון בחינוך היה על תקנות

ד"ר שלמה גראזי: אני לא מדבר על זה, יש תקנות היום שהן תקנות שלא נידונות בוועדת החינוך, אלא הן תחת ועדה אחרת

ד"ר שלמה גראזי:  יש שם מנגנון של קנסות, מנגנון שזה הופך להיות לפי החוק לעבירות מנהליות

ד"ר שלמה גראזי:  הפכו חלק מהקנסות לעבירות מנהליות

ד"ר שלמה גראזי:  אבל גם שם, המנגנון של הטלת הקנס והאמצעים בשביל לעשות אותם הם לא מספיק לשיטתנו, ואנחנו היינו רוצים שיהיו כלים אחרים בדמות של עיצום כספי שחלק מהרגולטורים של המדינה, יש להם האמצעים האלה לעשות את זה, ואנחנו מבקשים, וביקשנו את זה גם בדיונים פנימיים שלנו, שייתנו לנו את האמצעים האלה

ד"ר שלמה גראזי:  אנחנו לא נהסס להשתמש בהם

מיקי לוי: אם אפשר להצטמצם לתוך מנהלים, הרשימה של הדוברים פה היא ארוכה, ואני חייב לסיים ב-13:30

אודליה אסולין דגני: אודליה מהלשכה המשפטית של משרד החקלאות

אודליה אסולין דגני:  אני אבקש להתייחס לנושא השינויים בתחום המשפטי, המנהלי

אודליה אסולין דגני:  מאז 2018 אנחנו בעצם הכנסנו לתוך הרישיונות של יבוא מקנה לישראל תנאי רווחת בעלי חיים באוניות, שהם חלק מתנאי היבוא, והפרה שלהם בעצם מהווה הפרה של רישיונות היבוא

אודליה אסולין דגני:  אז מעבר למה שהוזכר פה, לגבי הפניה לחקירה של יחידת הפיצו"ח של המשרד, בתחום המנהלי אנחנו מוציאים גילויי דעת, הן ליבואנים שהביאו באותה אונייה שבה נמצאו ההפרות על ידי רופא וטרינר ממשלתי שעלה לאונייה ולפי צ'ק ליסט מצא את ההפרות האלה, והן למדינה שממנה הגיעו בעלי החיים

אודליה אסולין דגני:  אנחנו מבקשים גם מאותה מדינה, מדווחים לה על הממצאים שמצאנו

אודליה אסולין דגני:  כי חשוב לציין שמבחינת סמכויות, הסמכויות שלנו הן מוגבלות למה שקורה בשטח של מדינת ישראל, ולא מה שקורה במדינה אחרת, ולכן מאוד חשובים שיתופי הפעולה מול המדינות שאיתן יש לנו קשרי סחר, המדינות המייצאות

אודליה אסולין דגני:       בשיתוף פעולה איתן, קודם כול, היו כמה וכמה מקרים מאז שנת 2020 וגם במהלך 2022, שאוניות שהיו בהן ליקויים חוזרים הפסיקו לייבא לישראל, מקרים שבהם היבואנים נדרשו לתת דין וחשבון לגבי הממצאים שנמצאו

יסמין פרידמן: תסבירי דין וחשבון

אודליה אסולין דגני: אני אסביר

אודליה אסולין דגני:  אנחנו עושים את זה במסגרת של שימוע, זה יכול להיות גם שימוע בכתב, שבו נדרש היבואן להסביר לגבי בין אם זה תמותה, ובין אם זה, מצוין פה, הנושא של אמוניה, רמות אמוניה, ובין אם זה נושא של לכלוך של בעלי החיים

יסמין פרידמן: הוגש כתב אישום? ואם כן, כמה? הוגשו כתבי אישום בשנים האחרונות?     

אודליה אסולין דגני: אין לנו תקנות שמתייחסות לנושא של יבוא, אנחנו מדברים על הפרה של תנאים ברישיונות היבוא

אודליה אסולין דגני:  הכלי המנהלי הוא כלי הרבה יותר נוקשה, מכיוון ש - - -     

יסמין פרידמן: את מדברת על קנס?     

אודליה אסולין דגני: לא, אני מדברת על אי-מתן רישיונות יבוא עתידיים

יסמין פרידמן: לא לשלול, כי כל יבוא - - -     

יסמין פרידמן: אז מה, אז תסבירי לי איפה פה, מה ירתיע אותם להמשיך? הזמנת אותם לשימוע

אודליה אסולין דגני: צריך להבין שהיבואנים לא מייבאים יבוא אחד וזהו

אודליה אסולין דגני:  הם מייבאים לאורך כל השנה

יסמין פרידמן: אז זה מה שאני שואלת

יסמין פרידמן:  את שוללת לו להמשיך לייבא?         

אודליה אסולין דגני: 	התקנות שלנו מאפשרות למנהל השירותים הווטרינריים לשקול גם שלא לתת רישיון

אודליה אסולין דגני:  כאשר יש הפרות, והיבואן לא נותן הסברים מספקים לעניין הליקויים שנמצאו, אז יש שיקול דעת למנהל השירותים הווטרינריים שלא לתת לו רישיון יבוא בפעם הבאה

יסמין פרידמן: האם זה קרה אי פעם?     

אודליה אסולין דגני: אז קודם כול, זה קרה, זה קרה לתקופה

אודליה אסולין דגני:  ונוסף על זה אני גם אציין שיש גם מקרים שבהם אנחנו נותנים הזדמנות

אודליה אסולין דגני:  כאשר מדובר בליקויים תשתיתיים באונייה, אנחנו מבקשים, והיבואן, ויש התחייבות לתיקונים של הליקויים של האונייה, אנחנו מאפשרים גם נסיעת מבחן נוספת לישראל

אודליה אסולין דגני:  אם אנחנו רואים שנסיעת המבחן הזאת, התוצאה שלה היא שבעלי החיים מגיעים במצב טוב והתנאים התשתיתיים טובים, אנחנו מאפשרים את המשך היבוא

אודליה אסולין דגני:  אם לא, אנחנו מפסיקים, וכפי שקרה, יש לנו אונייה, אני אזכיר את שמה, "שורטון אקספרס", שהיא לא מייבאת יותר לישראל בגלל ליקויים חוזרים שנמצאו ושלא תוקנו, למרות שאנחנו התרענו על אותם ליקויים

אודליה אסולין דגני:      עוד דבר שאני רוצה לציין הוא שבשנה האחרונה, נוסף על כוח האדם שיש, היחידה של השירותים הווטרינריים, רופא וטרינר ממשלתי בנמל, נוסף על זה גם אגף רווחת בעלי חיים במשרד, הממונה לפי החוק, ביצעה מספר ביקורות על אוניות והכינה דוחות גם באנגלית, כדי שנוכל להעביר אותם למדינות היצוא, לצורך שיתוף הפעולה הזה

אודליה אסולין דגני:  והיא תכף תספר לכם גם על שיתופי הפעולה מול האיחוד האירופי בכל מה שקשור ליבוא

אודליה אסולין דגני:  כי היום רוב היבוא לישראל מגיע ממדינות האיחוד האירופי

אודליה אסולין דגני:  מול אוסטרליה, כמובן, גם נעשו מהלכים מאוד חשובים בכל מה שקשור ליבוא, וכמובן החלטות שלהם לגבי הנושא של יבוא צאן

אודליה אסולין דגני:  לגבי יבוא בשר, כפי שצוין כאן, זו החלטה שלהם שלא לייצא בשר לישראל

אודליה אסולין דגני:  אז היה חשוב לי לציין את זה

יסמין פרידמן: לא לייצא בשר מצונן, את מתכוונת? כי ממה שאני יודעת, יש שם עדיין בתי מטבחיים שעובדים ומייצאים והכול

אודליה אסולין דגני: לאוכלוסייה היהודית המקומית

אודליה אסולין דגני:  וגם חשוב עוד דבר לציין, הוזכר פה הנושא של מחלות מול משרד הבריאות, עכברת, ברוצלוזיס, הפה והטלפיים, אלה מחלות שקיימות במדינת ישראל ושמשרד החקלאות פועל כדי למגר אותן גם באמצעות חיסונים באוכלוסייה המקומית, והמקרים של בעלי חיים מיובאים עם מחלות הם מקרים כל כך נדירים

אודליה אסולין דגני:  כפי שצוין בוועדה שהייתה ביום ראשון בנושא מקומות הסגר, היה פה מנהל השירותים הווטרינריים, שהסביר שברוצלוזיס היא מחלה שנמצאת פה בישראל, זאת מחלה שקיימת, זו לא מחלה שיובאה מחו"ל

אודליה אסולין דגני:  גם הפה והטלפיים, המדינה שלנו היא מדינה אנדמית שיש פה באופן קבוע מחלת הפה והטלפיים

אודליה אסולין דגני:  העדרים בישראל מחוסנים

אודליה אסולין דגני:  לעומת זאת, העדרים מיבוא מגיעים לכן ללא חיסונים, מכיוון שמדינות היצוא מסרבות לחסן שם, וכשהם נמצאים פה במקום ההסגר, הם מקבלים את החיסונים הנדרשים במדינת ישראל

אודליה אסולין דגני:  תודה

יסמין פרידמן: מה זה גילוי דעת? אמרת משהו, גילוי דעת, כאילו כשיש הפרה, יש תהליך של גילוי דעת

יסמין פרידמן:  מה זה גילוי דעת?     

ד"ר שלמה גראזי: אני אסביר

ד"ר שלמה גראזי:  השירותים הווטרינריים לא יכולים לבוא לבן אדם על פי, גם מה שקרה לנו בבית המשפט, ולהגיד ליבואן, אתה לא מקבל רישיון

יסמין פרידמן: לא אומרים לו את זה סתם

יסמין פרידמן:  אומרים לו את זה כי קרה משהו

ד"ר שלמה גראזי: לא, ברור

ד"ר שלמה גראזי:  אבל אתה לא יכול לבוא ולהגיד לו, אתה לא מקבל

ד"ר שלמה גראזי:  אתה צריך לתת לו להבין שאתה מתכוון לא לתת לו רישיון, ולכן זה נקרא גילוי דעת

ד"ר שלמה גראזי:  הוא מגיש את הבקשה, ואתה אומר לו

ד"ר שלמה גראזי:  וגם אם הוא לא הגיש בקשה, אבל ראית שיש הפרה, אתה אומר לו: תדע לך, בכוונתי, גם אם תרצה לקבל רישיון וגם אם אתה עדיין לא רוצה רישיון, גם אם תגיש אותו, בכוונתי לא לתת לך רישיון, כי אחת, שתיים, שלוש, ארבע

ד"ר שלמה גראזי:  אם אתה רוצה להגיש את הבקשה, תגיש

ד"ר שלמה גראזי:  אם אתה לא רוצה להגיש בקשה לרישיון ליבוא, אל תגיש

ד"ר שלמה גראזי:  אבל אם אתה מגיש, אתה קודם כול תצטרך להגיד לי איך אתה מתקן את הליקויים שהיו במהלך ההובלה שלך

יסמין פרידמן: הבנתי

יסמין פרידמן:  אמרתם שאין תקנות, אמרת שאין כל מיני תקנות, אבל מן הסתם יש חוק צער בעלי חיים, ולדעתי אין אונייה שלא עוברת על חוק צער בעלי חיים

יסמין פרידמן:  לכן, אם רוצים, אפשר להגיש תלונות

אודליה אסולין דגני: החוק הוא חוק טריטוריאלי, הוא חוק שחל במדינת ישראל, הוא לא חל במהלך ההובלה הימית או האווירית לישראל

יסמין פרידמן: בכל פריקה, כל פריקה עוברים על חוק צער בעלי חיים

יסמין פרידמן:  אין פריקה כזו

אודליה אסולין דגני: מרגע שהאונייה עוגנת בישראל, ויש פריקה מתוך האונייה והובלה למקומות הסגר, חלות תקנות צער בעלי חיים הובלת בהמות

אודליה אסולין דגני:  אלה תקנות שנאכפות על ידינו

אודליה אסולין דגני:  לכל תלונה, לכל הודעה של השירותים הווטרינריים, זה יכול להיות או על בסיס תלונה של אנשים פרטיים או על בסיס העברה של דוח של השירותים הווטרינריים, של הרופא הווטרינר הממשלתי לפיצו"ח, זה עובר לחקירת פיצו"ח כדי להטיל קנס

אודליה אסולין דגני:  זה, אגב, משהו שכן קיין בעבירות המנהליות

אודליה אסולין דגני:  אפשר להטיל קנס

מיקי לוי: תודה רבה

מיקי לוי:  ביקשת, ממבקר המדינה, שתי דקות בבקשה להתייחס

יובל חיו: אני מבקש לומר את הדבר היסודי, לפני שניכנס לפרטים

יובל חיו:  משרד החקלאות מחויב להעביר דיווח למשרד מבקר המדינה, על פי חוק מבקר המדינה, פרטני לגבי כל אחד מהליקויים, מה ההחלטות והפעולות שהוא ביצע בעקבות ממצאי הדוח

יובל חיו:  הדוח הזה הונח על שולחן הוועדה, הממשלה, בפברואר 2020

יובל חיו:  אנחנו נמצאים יותר משלוש שנים מאז, טרם התקבל דיווח כזה

מיקי לוי: דקה אחת, אתה הקדמת אותי, כי בתוך הסיכומים שלי אני מחייב אתכם, מחייב אתכם

מיקי לוי:  אם לא, המנכ"ל יבוא לכאן, ואני אזמין גם את השר, נמצא כאן סגן השר, לשבת לישיבה מוקדמת במשרד מבקר המדינה בתוך חודש ימים כדי לעבור על פרטי הדוח ולראות מה שופר ומה צריך לשפר

מיקי לוי:  יש כאן ליקויים שהם בנפשנו

מיקי לוי:  חלקם בבריאות הציבור, חלקם עתידיים

מיקי לוי:  אני לא מאשים כרגע ממשלה כזו או אחרת, זה מעל פוליטיקה

מיקי לוי:  בסדר? אבל זה שלא ממחשבים את הנושא מעל חמש שנים, אומר דרשני

מיקי לוי:  ואני אומר לך, הייתי אחראי על רשות המיסים, אני יודע מה זה למחשב נושאים הרבה יותר גדולים, הרבה יותר משמעותיים

מיקי לוי:  זה לא יכול להיות

מיקי לוי:  אז יכול להיות שלא היו משאבים, אני לא יודע מה

מיקי לוי:  אני מחייב את מנכ"ל המשרד, אדוני סגן השר, להגיע לפגישה אצל מבקר המדינה בתוך חודש ימים, לשבת

מיקי לוי:  אני כבר אומר לכם, זה בתוך הסיכום שלי

מיקי לוי:  בתוך חצי שנה אני עושה כאן דיון שהוא דיון שיבוא ויבדוק מה נעשה, מה לא נעשה

מיקי לוי:  הדברים ששמעתי כאן הם דברים מזעזעים

מיקי לוי:       אני לא נותן לזה לרדת, הוועדה לביקורת המדינה, זה לא ירד מהפרק

מיקי לוי:  ואני גם אומר לכם, אם צריך אני אפנה ליועצת המשפטית לממשלה

מיקי לוי:  ואם צריך, ומישהו לא ביצע את העבודה שלו, ואני לא רוצה להישמע, באמת, אני לא מאיים

מיקי לוי:  אבל אם יהיה צורך שהוועדה תגיש תלונה למשטרה כדי לפתוח בחקירה, אני לא אהסס לעשות את זה

מיקי לוי:  יש כאן דברים מזעזעים שחלקם בנושא צער בעלי חיים, חלקם בנושא בריאות הציבור

מיקי לוי:  ואני לא מאשים את שניכם

מיקי לוי:  היו שרים, היו כאלה

מיקי לוי:  זה לא פוליטיקה

מיקי לוי:  זה מישהו לא שם את ידו, גברתי היועצת המשפטית, לא שם את האצבע המתאימה

מיקי לוי:  אני אומר לך כוועדה לביקורת המדינה, הנתונים הם מאוד מאוד מאוד חמורים

מיקי לוי:  אלא אם כן שיפרתם

מיקי לוי:  אם שיפרתם, אני מצדיע לכם, מוריד בפניכם את הכובע, תבואו בעוד חצי שנה, תגידו, הכול בסדר

מיקי לוי:       אני אקבע דיון לעוד חצי שנה, דיון מעקב, ואני מבקש מכם, אני מחייב, הוועדה מחייבת

מיקי לוי:  זה לא פוליטי, אדוני סגן השר, את מנכ"ל המשרד, שהוא חדש, הוא לא מודע לעניין

מיקי לוי:  אין לי טענות

מיקי לוי:  יעשה ישיבה מתאימה במשרד החקלאות, יבין במה הדברים אמורים וילך למשרד מבקר המדינה כדי לשבת ולעבור על הדוח אחד אחד, מה בוצע, מה לא בוצע

מיקי לוי:  ואם יהיה צורך, אני אדרוש ממשרד מבקר המדינה לעשות בקרה המשכית כזאת

מיקי לוי:  אבל עכשיו, אחרי שאמרתי את הדברים האלה - - -     

יובל חיו: ברשותך, אני רק אומר שהיישום של הדבר הזה, בראייתנו הוא קריטי, כי הדברים שנאמרים פה, וחזקה שכל הדברים נכונים, אין להם משמעות אם אנחנו לא יושבים על נתונים פרטניים ודיווחים פרטניים

יובל חיו:  כשאתם אומרים משפטים כמו, הנושא של אישור מדינות ליבוא מטופל קצת יותר מהר, זו אמירה חסרת משמעות

יובל חיו:  אנחנו יושבים עם בקשות משנת 2018 ששוכבות שמונה שנים

יובל חיו:  אני צריך לראות מה קורה עם הבקשות האלה אחרי שחלפו חמש שנים

יובל חיו:  כשאומרים אמירות על פיקוח על יבוא, ואני, השאלה הראשונה שלי היא אם הפיקוח עדיין ידני

יובל חיו:  אנחנו כיתתנו רגלינו וידינו כדי להוציא טפסים פרטניים ולראות איזה פיקוח נעשה

יובל חיו:  ואם כן, אם אין תקנות, אילו פעולות נעשו? הרי המשרד יוזם גם פעולות לכיוון תקנות, אנחנו צריכים לראות את זה

יובל חיו:  נתונים על אכיפת רישיונות, הגברתם את הפעולה בתחום הרישיונות? אנחנו צריכים לראות נתונים פרטניים אילו פעולות אכיפה נעשו

יובל חיו:  האמירות הכלליות, אני מכבד אותן לחלוטין, אבל פעולת הבקרה שלנו היא פעולה מבוססת נתונים והיא יודעת לעקוב לאורך שנים מה המגמות

יובל חיו:  וזה מה שאני מבקש בראייה צופה פני עתיד, כי אחרת אנחנו נמצאים באותו מקום

מיקי לוי: אז בהמשך למה שאמרתי, בתוך חודש ימים, הוועדה מחייבת ישיבה אצלכם

מיקי לוי:  בבקשה, תוציאו איזשהו נייר עמדה, נייר ציפיות, כדי שהם יבואו מוכנים

מיקי לוי:  שלא יהיה מצב, הופה, עוד פעם, עוד זה, לא יודעים

מיקי לוי:  אז בבקשה, אם אפשר עם עותק לוועדה, אני אודה לכם, תוציאו למנכ"ל או למי שאתם תגידו, גברתי היועצת המשפטית, למי, לסגן השר, להוציא את המכתב של מבקר המדינה עם הנושאים לדיון

אודליה אסולין דגני: דרך מנכ"ל המשרד

אודליה אסולין דגני:  אני רק רוצה לציין שהתשובות לדוח מבקר המדינה הוגשו על ידי גורמי המקצוע במשרד, דרך משרד ראש הממשלה כבר במאי 2020

יובל חיו: לא

יובל חיו:  אני עוצר אותך, כי אנחנו לא מדברים על אותו דבר

יובל חיו:  את משפטנית, את יועצת משפטית, אז אני רק אומר, אני מדבר על סעיף 21 לחוק מבקר המדינה

יובל חיו:  הוא מדבר על הקמת ועדה משרדית שמקבלת החלטות, בראשות המנכ"ל, מקבלת החלטות לגבי כל ממצא וממצא, ומעבירה את פירוט ההחלטות של הוועדה למבקר המדינה

יובל חיו:  את מדברת על הליך של יחידת הפיקוח במשרד ראש הממשלה

יובל חיו:  אנחנו לא מדברים על אותו דבר, אבל בהמשך לדברי היושב-ראש, אני גם לא רוצה לעכב, אנחנו נוציא לכם את הצורך הבסיסי

יובל חיו:  אני רק מפנה, סעיף 21 לחוק מבקר המדינה

מיקי לוי: תודה רבה

מיקי לוי:  אחרי שסגן השר יגיד את דבריו, אני אשתדל, לכל אחד מהאנשים פה יהיו שתי דקות, לא יותר, צר לי

מיקי לוי:  זה לא היה מתוכנן, חשבתי שזה יהיה יותר קל

מיקי לוי:  מסתבר שזה לא קל

מיקי לוי:  בבקשה, סגן השר

משה אבוטבול: טוב, קודם כול, צוהריים טובים ותודה רבה ליושב הראש על קיום הדיון

משה אבוטבול:  אנחנו, כמדינת חוק, חייבים גם כן שתהיה לנו הביקורת הפנימית, החיצונית, לגבי כל דבר ודבר שנעשה במשרדי הממשלה

משה אבוטבול:  אני תמיד בעד, אני חושב שזה נשמת אפה של הדמוקרטיה, וזה דבר טוב, הקיום של הדיון הזה

משה אבוטבול:  ואפילו יצא מאוד מאוד סימבולי, ביום כזה שכולם מציינים את הנושא של צער בעלי חיים, בכמה מוועדות הכנסת, זו גם הסיבה שאני נודד מוועדה לוועדה, בין היתר גם דיונים באוצר, דנים בנושא החשוב הזה שאתם דנים בו כעת

משה אבוטבול:      בלי ספק, היות שמוניתי על ידי השכר אבי דיכטר, שעושה עבודת קודם במשרד לטפל בכל הנושא הזה של צער בעלי חיים, אני מרגיש זיקה צמודה מאוד לטפל בעניין, משכך גם כן ישבתי עם חלק מארגוני צער בעלי החיים, משכך גם השר ישב בישיבה מאוד מעמיקה מכובדת אצלו בלשכה עם מרבית ארגוני צער בעלי החיים, וגם אני ישבתי עם כמה, כולל גם כן עם חברת הכנסת הנכבדה שעושה את עבודתה שנים רבות, ואנחנו נמשיך לשבת ולפתור את הבעיות

משה אבוטבול:      עכשיו, אנחנו מודעים בעצם שיש דוח מסוים שצריך לטפל בו

משה אבוטבול:  אני בעד

משה אבוטבול:  אנשי המשרד אצלנו יודעים טוב מאוד, כולל הייעוץ המשפטי וכולל את כל היחידות במשרד, שאנחנו בנושא הזה אפס סובלנות לעניין צער בעלי החיים, משכך גם נהגנו באותה סוגיה שהייתה לפני מספר שבועות באותה כלבייה בצור משה

משה אבוטבול:  פתרנו, טיפלנו אקטיבית, מיידית, לרווחתם של אותם כלבים שהתעללו בהם

משה אבוטבול:  למרות, כן, שיכולנו להגיד, זה שייך גם לצה"ל, שייך גם לרשויות מקומיות, לא נכנסנו ללופ הזה של התעמקות

משה אבוטבול:  טיפלנו, נטפל, ואני גם רוצה לומר, במקביל גם דברים שאמרתי בוועדות אחרות, אני בעצמי, באופן אישי, עובר והופך להיות איזה, כמו שאומרים, פעיל של הארגונים, וזה כבוד גדול

משה אבוטבול:  מצלם כל מיני משאיות משא של בהמות, בודק את הרישיונות שלהם, יש לי רישיונות, יש לי תמונות

משה אבוטבול:  כי אני חושב שבאמת הביקורת היא חשובה ביותר

משה אבוטבול:      עכשיו לעצם העובדה עצמה, אני מקבל את זה, צריך לעשות ישיבה אצל מבקר המדינה או בכל מקום אחר שייבחר, לא רואה בזה שום פסול מבחינתנו

משה אבוטבול:  כמובן, יהיו רשימת נושאים, נוכל להתכונן, לראות מה נעשה, מה לא נעשה

משה אבוטבול:  אני חושב שכולם מבינים שמדובר פה בשר חדש, שנמצא רק מספר חודשים, שלושה–ארבעה חודשים, אי אפשר לבלוע את הכול במכה אחת

משה אבוטבול:  וגם אני, כסגן שלו, נכנסתי כמה שבועות אחריו

משה אבוטבול:  אבל דבר אחד בטוח, ובזה אני מנסה לשכנע את כולם, ואני חושב שכן הולך לי בהצלחה, כולל את היושב-ראש, שאנחנו על הקו הזה, אנחנו איתכם, ארגוני צער בעלי החיים, אנחנו מכוונים למנוע צער בעלי חיים, לפעול לרווחתם של אותם בעלי חיים, גם מהאספקטים התורניים, הרוחניים שעליהם כבר דיברתי בוועדת החינוך, חלקכם הייתם שם ושמעתם

משה אבוטבול:  אבל באמת, אתם נמצאים בדלתיים פתוחות, אתם מתפרצים לדלתיים פתוחות, ואנחנו שם כדי לעזור, כך שאנשי המשרד שלנו שנמצאים פה יעשו את הכול כדי לעזור

משה אבוטבול:      אני רק חייב לציין, ואני אומר את זה פה, באיך שאומרים, הגילוי הנאות, אדוני היושב-ראש

משה אבוטבול:  לא כל חוק שיובא בפנינו יאומץ באופן מלא

משה אבוטבול:  יש עמדה מקצועית במשרד לחלק מהחוקים, לחלק מהדברים האלה, אנחנו לא מזלזלים באנשי המקצוע שלנו

משה אבוטבול:  אנחנו ננסה לכוונן עד כמה שאפשר, שזה יותאם

משה אבוטבול:  לבוא ולהגיד שאנחנו נעשה "גזור-הדבק" או קופי, זה לא ישים, כי גם לנו יש עמדות כאלה ואחרות, שאנחנו נרצה שבתוך החוק יובלטו

משה אבוטבול:  אבל יש לנו כן חשיבות לדעת האם החוק הזה, נעביר או כחוק ממשלתי על ידי השר או כחוק של הלובי החקלאי, שיהיה קונצנזוס קואליציה-אופוזיציה

משה אבוטבול:  יש הרבה דברים, אתה כיושב-ראש הכנסת לשעבר, אדוני, יושב ראש הוועדה, יודע שיש משנה חשיבות איך זה מוגש, באיזו תצורה זה מגיע

משה אבוטבול:  אבל בהחלט אנחנו נראה שגשוג נאה בתקופה הזאת, כן

משה אבוטבול:  ואני בטוח שביום צער בעלי החיים הבא, בעזרת השם, שיהיה בעוד כשנה, אנחנו נהיה קדימה בהרבה הרבה תחומים שאתם מצפים, מסיבה אחת: כי אנחנו שם, "איך בין דו"

משה אבוטבול:  אני פה כדי לעזור לדברים האלה

משה אבוטבול:  זהו זה

מיקי לוי: תודה רבה אדוני סגן השר

מיקי לוי:  אנחנו נמשיך בדיון שלנו

מיקי לוי:  אני מניח שגם זה יובא לשולחנך בהמשך

מיקי לוי:  ממש שתי דקות לכל אחד, אם אתם רוצים שכל אחד ידבר

יסמין פרידמן: חשוב שיציגו את המצגת, יש מצגת מאוד מאוד חשובה

שירה הרצנו: עורכת דין שירה הרצנו, עמותת אנימלס

שירה הרצנו:  אני לא אתעכב כי המשרד הציג בהרחבה, אבל בכל זאת סגן השר פספס את זה

שירה הרצנו:  אז הדוח מתח המון ביקורת על ליקויים חמורים בפיקוח על המשלוחים החיים

שירה הרצנו:  צוין פה, אין פיקוח במהלך המשאות הימיים

שירה הרצנו:  זאת אומרת, לכל אורך המשא לא מפקחים, רק בהפרות הבודדות מתגלות, של הנוהל, בנמלים

שירה הרצנו:  וגם אז, כמו שאמרנו פה, פשוט לא מטילים סנקציות

שירה הרצנו:      הדוח מתריע גם מפני סיכונים לבריאות הציבור בהובלה היבשתית של בעלי חיים, הפצה של מכולות שיכולות לפגוע גם בנו, בבני האדם

שירה הרצנו:      הדוח גם לא דיבר רק על הפעלת אמצעי אכיפה, אלא גם על הצורך בחלופות

שירה הרצנו:  הדגיש את ההעדפה של יבוא של בשר מצונן על פני יבוא של בעלי חיים, גם משיקולים של בריאות הציבור, גם משיקולים של רווח בעלי החיים

שירה הרצנו:  העמדה הזאת תואמת את העמדה של כל הסמכויות המקצועיות בעולם, ועדות מקצועיות, גופים וטרינריים, כולם מדגישים שככל ששוחטים בעלי חיים, על מנת לצמצם את הסיכונים לפגיעה בבעלי החיים ולפגיעה בבריאות הציבור, עדיף לעשות זאת סמוך למקום הגידול, להמיר משולחים חיים בסחר בבשר

שירה הרצנו:       אנחנו שומעים על כל הבעייתיות, אומרים מה קורה בשטח

שירה הרצנו:  בשטח אנחנו רואים שההתעללות נמשכת ואלה דוגמאות בודדות שאספנו מתוך דיווחים שהגיעו אלינו בעקבות בקשות חופש מידע

שירה הרצנו:  אגב, אנחנו לא קיבלנו את כל הביקורות שביקשנו

שירה הרצנו:  זאת אומרת, יכול להיות שיש ביקורות אפילו חמורות יותר, שאנחנו עדיין לא הצלחנו לקבל, חרף אמון מאמצים

שירה הרצנו:      אני אקריא משהו אחד

שירה הרצנו:  המצב של הניקיון לא תקין, אמוניה ברמה מעל 25, חסרה נסורת, חסרים מתקני האכלה, הרבה תמותה, 34 מתו, חולים משוחררים במעבר לא בתא הפרדה לחולים

שירה הרצנו:  שאלתי למה

שירה הרצנו:  אמרו, אין מקום לתא הפרדה בגלל שהעמיסו הרבה

שירה הרצנו:  הרבה בעלי חיים בכל תא, אז לא כולם מצליחים לשבת ולנוח

שירה הרצנו:  זה מה שהווטרינרים הממשלתיים מוצאים

שירה הרצנו:      גם אנחנו חקרנו, ובהגעה לישראל ההתעללות נמשכת

שירה הרצנו:  פרסמנו תחקיר מקיף, תיעד איך מכים את בעלי החיים בנמלים, מחשמלים אותם בשוקרים, מחזיקים אותם בצפיפות בזוהמה ב - - - הגשנו 16 תלונות ליחידת הפיצו"ח, חלפה למעלה משנה, עד כה חלק מהתלונות נסגרו

שירה הרצנו:  עדיין לא הוגש אף לא כתב אישום אחד

שירה הרצנו:      הנוהל מאפשר, כמו שאמרתי, תנאים מחפירים באוניות

שירה הרצנו:  לא מחייב שום פיקוח, כמו שאמרנו, במהלך המשא

שירה הרצנו:  זאת אומרת, רוב הזמן בעלי החיים פשוט מופקרים

שירה הרצנו:  היבואנים מצופים לדווח על המחדלים של עצמם

שירה הרצנו:  משרד החקלאות, אמרנו, לא מפקח בלב ים

שירה הרצנו:  אכיפה טובה יותר לא תפתור את הבעיה, חשוב להדגיש את זה

שירה הרצנו:  אין דרך לבצע הובלות ממושכות של המוני בעלי חיים בקנה מידה תעשייתי בלי לגרום להם סבל

שירה הרצנו:  אנחנו שומעים את המסקנה הזאת גם מחו"ל

שירה הרצנו:  לאחרונה אוסטרליה מגבשת מתווה להפסקת משלוחי חיים, גרמניה הודיעה על הפסקת משלוחים למדינות מחוץ לאיחוד האירופי אחרי הצטברות של ידיעות על כישלון, כישלון של הרגולציה של האיחוד

שירה הרצנו:  ניו-זילנד, השבוע נכנס לתוקף איסור גורף על יצוא של משלוחים חיים

שירה הרצנו:  וגם בברזיל, אפילו לא הספקנו להכניס את זה, ממש לפני כמה ימים בית משפט פדרלי אסר על יצוא משלוחים חיים בגלל ההתעללות בבעלי החיים

שירה הרצנו:      צריך לצמצם

שירה הרצנו:  המבקר מדבר על מה קורה בשטח

שירה הרצנו:  בשטח אנחנו רואים שממשיכה להיות עלייה במשלוחים החיים, וזאת תופעה חדשה

שירה הרצנו:  זו לא גזרת גורל

שירה הרצנו:  ישראל הסתדרה מצוין גם בלי זה

שירה הרצנו:  זה התחיל להתגבר בגלל מדיניות כלכלית שהוזכרה

שירה הרצנו:  התעשייה הזאת פשוט משתוללת

שירה הרצנו:  בשנה האחרונה, 2022, היבוא הגיע לשיא של יותר מ-900,000 בעלי חיים

שירה הרצנו:  אז אני לא יודעת מה מספרים לנו פה, אבל אנחנו רואים שהמספרים רק ממשיכים לעלות

קריאה: לא אמרנו שהוא ירד

קריאה:  לא אמרנו שהמספרים ירדו

קריאה:  לא שמעת את זה מאיתנו

קריאה:  להגיד כאילו שאמרנו משהו שהוא לא נכון

שירה הרצנו: לא, אבל אומרים לנו שמתעדפים יבוא של בשר מצונן

שירה הרצנו:  משפט לסיום, העלייה במשלוחים לא גרמה לירידה במחיר בשר הבקר

שירה הרצנו:  אנחנו רואים המשך של עלייה במחירים

שירה הרצנו:  זאת אומרת, זה לא הפתרון

שירה הרצנו:  הפתרון היחיד, אנחנו יודעים את זה, הוא הפסקה של המשלוחים החיים

שירה הרצנו:  אנחנו ראינו הצעת חוק בכל הכנסות, בכנסת ה-20 זה כמעט עבר

שירה הרצנו:  וזה מה שאנחנו מצפים לקבל

שירה הרצנו:  תודה רבה, אדוני

מיקי לוי: טוב, אחד היבואנים, משנה למנכ"ל דבאח, בבקשה

חאתם דבאח: שלום אדוני, שמי חאתם דבאח, אני מחברת באסם דבאח, אחת החברות המובילות בתחום יבוא, פיטום ושחיטת בעלי חיים

חאתם דבאח:  אדוני, זה נכון שזה שנים מתנהל כאן שיח סביב השאלה הזו של מה שנקרא המשלוחים החיים, אנחנו קוראים לזה יבוא בעלי חיים

חאתם דבאח:  יש לזכור, אדוני שבמדינת ישראל יש בעיה של שטחי מרעה, וזה לא בא ככה מהחלל הריק, זה בא מהצורך של הספקת הצרכים התזונתיים של אזרחי מדינת ישראל, כן?     עכשיו, בניגוד לטענות כאן, שכל הזמן אני שומע, על אודות סוג של הפקרות של התחום הזה, זה לא נכון

חאתם דבאח:  התחום הזה כן, אדוני, כן מבוקר וכן מפוקח בצורה קפדנית, הן במדינות המוצא הן כאן במדינת ישראל

חאתם דבאח:  זה נכון שבמקטע של ההובלה הימית רק לגבי ההובלות מאירופה זה כאילו אין פיקוח, אבל עדיין התוצאות נבדקות בסוף, עם ההגעה לנמל

חאתם דבאח:  אבל אם ניקח, למשל, את אוסטרליה, אדוני, זה כן ההליך של היצוא מאוסטרליה, ממדינת ישראל, מפוקח רגולטורית לאורך כל המשא

חאתם דבאח:  על כל אונייה מעלים רופא וטרינר ממשלתי, מעלים מפקח ממשלתי, ומעלים עוד שני - - - נוסף על אנשי האונייה, שצריך לזכור שכל האנשים שעובדים על האונייה הם אנשים שעברו הכשרות והם בעלי ניסיון בטיפול בבעלי חיים

חאתם דבאח:      אוניות המשא של בעלי החיים הן אוניות ייעודיות שנבנו והותאמו למטרה הזו, בהתאם לרגולציה העולמית

חאתם דבאח:  כאן, במדינת ישראל, אדוני, כן קודמו הנחיות שיישומן מהווה תנאי לקבלת רישיון יבוא

חאתם דבאח:  אני יכול להציג כאן בפני אדוני את דוחות הביקורת של הרופא הממשלתי המקומי, שכולל לא פחות מחמישים סעיפים שנבדקים, ואני יכול להציג כאן תמונות אחרות, לא כמו שמנסים לתאר, שכל המשלוחים כאן מגיעים, נגיד, כשהעגלים מתבוססים בצואתם, בצואת חבריהם, סובלים מפגיעות או מעומסי חום וצפיפות

חאתם דבאח:  צריך להביא בחשבון, אם אני אקח את הטענות האלה, אני אתייחס אליהן, ברשותכם, ממש בקצרה

חאתם דבאח:      נושא הצפיפות

חאתם דבאח:  יש, אדוני, טבלאות שנקבעו על ידי הרגולציה, הן הישראלית הן העולמית, לגבי השטח שצריך להקצות לכל בעל חיים, בהתאם לסוג שלו ובהתאם לגודל שלו

חאתם דבאח:      בעניין מכות החום, מה זה מכות החום? בכל אוניות הובלות בעלי החיים קיימות מערכות אוורור, שגם הן צריכות לעמוד בסטנדרטים עולמיים

חאתם דבאח:  אוניות של הובלות בעלי חיים צריכות להיות מאושרות על ידי שתי המדינות, מדינת המוצא ומדינת היבוא

חאתם דבאח:  אני אוסיף אפילו לדבריה של היועצת המשפטית, לא רק אוניית "שורטון" נפסלה, היו הרבה מאוד אוניות שנפסלו עקב אי-התאמתן להובלות בעלי חיים

חאתם דבאח:  ואם אני אקח, נגיד את אוסטרליה, שהיא נחשבת המדינה המחמירה ביותר ברגולציה בעניין רווחת בעלי חיים, לא כל אונייה יכולה לפקוד את האוניות שם

חאתם דבאח:  בבעלותנו קיימת אונייה להובלות בעלי חיים, שהיא נחשבת לאונייה הגדולה והמתקדמת בעולם נוכח הדאגה שלנו לקדם את כל התחום הזה של רווחת בעלי החיים

חאתם דבאח:  צריך לזכור, אדוני, גם אם אני אשים את הביקורת בצד, אם אני אשים את הרגולציה ואת החוקים ואת התקנות, אם אני אשים את הכול בצד, עדיין - - -     

מיקי לוי: האונייה שלכם היא אונייה בבעלות של דבאח?     

חאתם דבאח: כן, אדוני

חאתם דבאח:  זו אונייה בבעלותנו הבלעדית המלאה

מיקי לוי: מתי היא מגיעה בפעם הבאה לחופי מדינת ישראל?     

חאתם דבאח: בעוד פחות משבועיים

מיקי לוי: אתם מוכנים לארח את אחד מהנציגים פה?     

חאתם דבאח: בשמחה רבה

חאתם דבאח:  אני תמיד אמרתי, אדוני

מיקי לוי: מי מתנדב מהארגונים?         

שירה הרצנו: נשמח ללוות את כל המשא

חאתם דבאח: קודם כול, אני אקבל אותך

חאתם דבאח:  אני כל הזמן אמרתי, אני לא רואה בארגונים - - - כל הזמן אמרתי, אנחנו בהידברות יכולים להגיע לכל דבר

חאתם דבאח:  כל עוד המטרה היא קידום רווחת בעלי החיים, אנחנו יכולים לעבוד כתף אל כתף

חאתם דבאח:  אבל אם המניעים הם קידום אג'נדה של טבעונות, צר לי, אדוני, אנחנו לא יכולים לסטות ממצוות הדת שלנו

מיקי לוי: אני אומר לך שלא

מיקי לוי:  מה שהם יבואו עם מניעים אחרים, אני לא אקבל כוועדה לביקורת המדינה

מיקי לוי:  יש לנו שתי בעיות בנושא הובלת בעלי חיים

מיקי לוי:  הנושא של משרד החקלאות, והנושא השני הוא רווחת בעלי החיים, צער בעלי חיים

מיקי לוי:  אלה שני המבנים שהוועדה כרגע מסתכלת עליהם על פי דוח מבקר המדינה

חאתם דבאח: אני, מה שאני מבקש, אדוני, רק להדגיש שצריך להירגע קצת, ולא צריך כאילו להכליל

חאתם דבאח:  עדיין יש משלוחים שמגיעים למדינת ישראל שעומדים בכל התנאים ובכל הדרישות

מיקי לוי: אני לא מכליל, אבל אני מבטיח לך שאני לא יורד מזה

מיקי לוי:  בתוך חצי שנה תבואו לכאן, ואם הממצאים לא יהיו טובים, הוועדה - - -     

חאתם דבאח: אנחנו בשמחה

חאתם דבאח:  אני תמיד אמרתי, מה שמנחה אותנו בראש ובראשונה זה מצוות הדת שלנו, הצורך והדאגה לרווחת בעלי חיים והאינטרס הכלכלי שלנו, אדוני

מיקי לוי: אני מכבד את כל הדתות, בפרט את הדת המוסלמית, יש לי אליה איזשהו קשר עקיף, ולכן אין לי כאן בעיה דתית

מיקי לוי:  חד-משמעית

יסמין פרידמן: אבל לא מפריע לך שאתה מרסק את מגדלי העדרים פה בארץ מהמגזר? לא מפריע לך?     

חאתם דבאח: אבל את טועה

חאתם דבאח:  בשביל לגדל בעלי חיים את צריכה שטחי מרעה, ואם את מגדלת אותם בתוך חוות גידול, העלויות יהיו משמעותיות ביותר, ואז המחיר שיוצע לעסק, נגיד, כמו שלנו, לצורכי השחיטה, יהיה מחיר גבוה מאוד

חאתם דבאח:       יש כאלה שסבורים שאפשר להחליף את היבוא של בעלי החיים בבשר מצונן

חאתם דבאח:  קודם כול, צריך לזכור, בשר מצונן לא משתווה לבשר טרי משחיטה מקומית

חאתם דבאח:       אתם בעצמכם מדברים על העלייה בהיקף היבוא

חאתם דבאח:  עכשיו נשאלת השאלה, לאן הולכים בעלי החיים האלה? נזרקים לים? לא נזרקים לים

חאתם דבאח:  זה בשביל לספק את הצרכים של אזרחי המדינה

חאתם דבאח:  אני רק רוצה להגיד לאדוני, מדינת ישראל מדורגת במקום הרביעי בצריכת הבשר ברמה עולמית, אחרי מדינות דרום אמריקה

יסמין פרידמן: בושה גדולה!     

חאתם דבאח: יש לאזרחי מדינת ישראל מודעות על אודות הטיב וההבדל בין בשר מצונן לבשר מיובא

חאתם דבאח:  לכך צריך להוסיף, אדוני, יש העניין של - - -     

מיקי לוי: אני אישית לא מבדיל, אבל בסדר

חאתם דבאח: יש העניין של הכפייה הצרכנית, יש של הכפייה הדתית, הרי אם אנחנו נפסיק את יבוא בעלי החיים, מה נעשה עם המגזר הערבי והמגזר המוסלמי, שצריך לקיים את מצוות הדת שלו מצד אחד

מיקי לוי: אני הייתי בכיף חותם רק על הצרכים של המגזר הערבי ופוטר את שאר המגזרים

חאתם דבאח: לא רק, אדוני, אבל גם הציבור שלא צורך בשר כשר, צריך לזכור שאסור לייבא למדינת ישראל בשר אם הוא לא בשר מוכשר

חאתם דבאח:  ואני, בתור ערבי מוסלמי, או, נגיד, גם מהמגזר היהודי, שלא רוצה לצרוך בשר כשר, מה, אתה תכריח אותו לצרוך את הבשר? אני בעד הסדרה, אני בעד קידום וטיוב התנאים ככל שאפשר

חאתם דבאח:  אי אפשר לבוא אף פעם ולהגיד שהגענו למצב האידיאלי, תמיד יש מקום ליותר טוב

חאתם דבאח:  תודה לך, אדוני

מיקי לוי: תודה רבה לך

מיקי לוי:  ראש אגף הגנה על בעלי חיים במשרד להגנת הסביבה, בבקשה

סימון דוידסון: גלי דוידסון, מהמשרד להגנת הסביבה

סימון דוידסון:  מדובר כאן הרבה על התייחסות לצריכה של בשר כאיזה משהו שצריך לעודד אותו והוא מאסט

סימון דוידסון:  ודווקא כאן נמצאים גם מקבלי ההחלטות, וזה הזמן להסתכל על זה בצורה אולי קצת אחרת

סימון דוידסון:  גם דוח מבקר המדינה מתייחס להעדפה של יבוא של בשר על פני יבוא של בעלי חיים חיים

סימון דוידסון:  ומכאן אני יוצאת

סימון דוידסון:  אין ספק שיבוא של בעלי חיים חיים מהווה פגיעה ברווחה שלהם

סימון דוידסון:  אין על זה מחלוקת

סימון דוידסון:       עוד אין מחלוקת על זה שצריכה מוגברת של בשר היא דבר שפוגע בבריאות

סימון דוידסון:  אז איזה מצב יוצא? שמדינת ישראל בסופו של דבר הורידה מכסים על כל סוגי הבשר, גם על יבוא של בעלי חיים חיים, גם על יבוא של בשר מצונן וקפוא

סימון דוידסון:  ובסופו של דבר, התוצר של זה הוא שבעצם מעודדים את הצרכנים לצרוך כמה שיותר בשר, כשהדבר מנוגד להמלצות של משרד הבריאות

סימון דוידסון:  הדבר הוא לא נכון מבחינה סביבתית, והוא בטח ובטח לא נכון מהכיוון של רווחת בעלי החיים

מיקי לוי: אני כרגע דיברתי עם סגר השר, יכול להיות שצריך להעלות מכסים

יסמין פרידמן: על המשלוחים החיים

מיקי לוי: הוא יבחן את זה, זה לא בתחום שלי, אני רק אמרתי לו

משה אבוטבול: רוב האזרחים מעדיפים את החי

יסמין פרידמן: הם לא יודעים, אדוני סגן השר

יסמין פרידמן:  גם הבשר היום, כשאתה הולך לקנות, אם אתה לא קונה את הבד"ץ, אתה לא יודע

יסמין פרידמן:  מי שהולך לסופר או לקצב לא יודע אם זה הגיע מהמשלוחים החיים או שזה מצונן

סימון דוידסון: ובדיוק לכיוון הזה אני רוצה להגיע

סימון דוידסון:  בפועל יוצא כיום שאנחנו מעודדים צריכה של בשר, זה דבר שהוא לא נכון

סימון דוידסון:  לא נכון משום בחינה, לא נכון בריאותית, לא נכון סביבתית, לא נכון מבחינת רווחת בעלי חיים

סימון דוידסון:  לא נכון

סימון דוידסון:  האקט של להוריד את המכסים על בעלי החיים החיים היה כדי להוזיל את יוקר המחיה, לא עבד, לא קרה

סימון דוידסון:  בסופו של דבר המחירים רק עלו

חאתם דבאח: אבל לא רק מחירי הבשר עולים

סימון דוידסון: הראייה צריכה להיות עידוד של משרד החקלאות, למשל, באירועים כמו יום העצמאות, ל"ג בעומר וכדומה, שיקרא לאזרחים לא לעודד את צריכת המנגל, הבשר על האש, אלא צמצום צריכה של בשר

סימון דוידסון:  ללכת יחד עם משרד הבריאות, ללכת יחד עם המשרד להגנת הסביבה, ודרך אגב, יחד עם האו"ם

סימון דוידסון:  האו"ם שם לעצמו כאחת מהמטרות צמצום של צריכה של מוצרים מן החי

סימון דוידסון:  נכון ללכת לכיוון הזה ולעבות אותו

מיקי לוי: תודה רבה לך

מיקי לוי:  חבר הוועדה הארצית להגנה על זכויות בעלי החיים, לשכת עורכי הדין, עורך הדין ליאור

ליאור אדרי: עורך הדין ליאור חריש

ליאור אדרי:  תודה, אדוני

ליאור אדרי:  אדוני, אנחנו רואים כאן גם בדיווחים שאני שומע מחבריי מארגוני בעלי החיים, וזו גם עובדה שהיא ידועה לכולם, יש עשרות אלפי מקרים של סבל של בעלי חיים שעולה לכדי עבירה פלילית לפי חוק צער בעלי חיים

ליאור אדרי:  אנחנו לא מדברים על מכת מדינה, אנחנו מדברים על מגפה של עבירות פליליות שמתבצעות באמצעות תעשייה, שבאופן אינהרנטי מהווה הפרה של חוק צער בעלי חיים

ליאור אדרי:       משרד החקלאות מספר לנו שמצד אחד, כל עוד המשא הזה נעשה מחוץ לגבולות מדינת ישראל, אין לו יכולת לפעול

ליאור אדרי:  בטווח מדינת ישראל, ברגע שנכנסים למים הטריטוריאליים ועד הפריקה, הוא לא עושה שום דבר

ליאור אדרי:  אנחנו לא רואים שום הליך פלילי שננקט בעניין הזה

ליאור אדרי:  אנחנו מדברים על אולי הליכים מנהליים של שלילת רישיונות

ליאור אדרי:  מדובר פה בעבירות פליליות שעונשן מאסר, ולא הוגש אף כתב אישום בנושא הזה של פגיעה בבעלי חיים במסגרת המשלוחים החיים

ליאור אדרי:      אנחנו צריכים להסתכל לאמת ולמציאות בחיים ולהבין, הנוהל הזה מ-2018 שנועד לשפר את רווחתם של בעלי החיים הוא לא אכיף, הוא בלתי ניתן ליישום, משרד החקלאות, גם אם הוא רוצה, לא מסוגל לאכוף את הנוהל הזה, ולא מסוגל במסגרת תעשייה ופרקטיקה שאינהרנטית גורמות סבל שמהווה עבירה פלילית, לא מסוגל לעצור אותה

ליאור אדרי:      לשכת עורכי הדין, באמצעות הוועדה להגנת על זכויות בעלי חיים, קראה להפסיק את הפרקטיקה הזאת של יבוא בעלי חיים באמצעות משלוחי יבוא מקנה, להפסיק את הפרקטיקה הזאת שמהווה לא רק עבירה על החוק, אלא כתם מוסרי על החברה הישראלית שמאפשרת אותה

ליאור אדרי:  זאת פרקטיקה שיש מעליה דגל שחור שמתנוסס עליה

ליאור אדרי:  חייבים לעשות לה סוף

ליאור אדרי:      בזמנו בג"ץ לא היסס גם להפסיק פרקטיקה שהייתה פרקטיקה מסחרית מקובלת של פיטום אווזים, מתוך הבנה שיש תעשיות מסוימות שעם כל הכבוד גם ליוקר המחיה וגם לדברים אחרים, לא יכולות להישאר במאה ה-21 על כנן

ליאור אדרי:  זאת אחת מהפרקטיקות האלה

ליאור אדרי:      אני רק רוצה עוד להוסיף שגם אם אנחנו לא מתייחסים לנושא של רווחת בעלי חיים, הנתונים של משרד החקלאות עצמם מדברים על חוסר יכולת לאכוף את הנוהל הזה

ליאור אדרי:  אני פשוט מפנה לדוח בחינת הרגולציה החדשה, עקיבות ביבוא מקנה ממאי 2022, ששם משרד החקלאות, ראש השו"ט תמיר גושן, נותן נתונים נכון לשנת 2022 על כך שיש חוסר התאמה לפעמים בסדרי גודל של עשרות אחוזים בין כמות בעלי החיים שנכללים ברשומון היבוא לבין אלה שנכנסים

ליאור אדרי:  יש סיכום ישיבה של פורום אבחונים מ-16 בפברואר 2023 של משרד החקלאות, ששם מדובר על עגלת יבוא מרומניה בת 16 חודשים בבעלות עגלי מרכז יבוא וסחר בע"מ שהועברה לדבאח בלאק אנגוס לפיטום בשטחים בין טמרה וקריית אתא, שנשחטה בשפרעם וחלתה בשחפת, אדוני

ליאור אדרי:  לא ברוצלוזיס, ולא מחלות הפה והטלפיים

ליאור אדרי:  שחפת

ליאור אדרי:  שחפת שנכנסה למדינת ישראל

ליאור אדרי:  כותבים במשרד החקלאות אחת מקבוצה של 590 - - -     

מיקי לוי: יש לי בקשה אליך, את הדף שיש לך תעביר בבקשה למבקר המדינה, כי זה נפקד

מיקי לוי:  הביקורת פשוט הייתה ב-2018, ולכן אין שליטה על הדבר הזה

מיקי לוי:  אז תעביר בבקשה

ליאור אדרי: בשורה התחתונה אנחנו מבקשים מחברתי הכנסת, מהמחוקקים, לפעול להפסקה מיידית של הפרקטיקה הבלתי חוקית והבלתי מוסרית הזאת

מיקי לוי:  תודה רבה

מיקי לוי:  יש המלצות של מבקר המדינה, יש כאן איזושהי מערכת איזונים

מיקי לוי:  אז רק תעביר את מה שיש, כי הם ישבו מול המנכ"ל, הם יוכלו לדון גם בעניין הזה

מיקי לוי:  עורך הדין ארז וול, תנו לחיות לחיות

מיקי לוי:  שתי דקות, לא יותר

ארז מלול: אני מצטרף לדברים של ליאור ושל שירה, אני מסכים מאוד עם מה שנאמר פה, מדובר גם בעניין מוסרי, ולא רק חוקי, מעבר להמלצות מבקר המדינה

ארז מלול:       לעניין המרכב שדובר פה, הדרישות, צריך לציין שהדרישות בהובלה נמוכות יותר מהדרישות שיש אפילו בהובלת בהמות בתוך ישראל, כשמדובר בהובלה של כמה שעות, ולא של כמה שבועות

ארז מלול:  שגם הן נמוכות בעשרות אחוזים בחלק מהמקרים ממה שאמור להיות הסטנדרט האירופי, כפי שפורסם

ארז מלול:  אנחנו פנינו בנושא הזה לאגף רווחת בעלי חיים, ולא נענינו

ארז מלול:  אני אשמח לשמוע על זה

ארז מלול:       לעניין החלופה של בשר מצונן, כפי שקבעה גם רשות התחרות, מדובר בחלופה שהיא חלופה מתאימה, שהיא חלופה שוות ערך לכל הפחות, שהיא גם זולה יותר, וכמובן זה גם לא מבטל את האפשרות של גידול פה, כפי שחאתם התייחס לבשר שאינו כשר

ארז מלול:      צריך לציין לעניין העלייה המפלצתית ביבוא שהיא לא קשורה לגידול באוכלוסייה

ארז מלול:  ולעניין חוק צער בעלי חיים, צריך לציין שלפי סעיף 19

ארז מלול: 7 לחוק צער בעלי חיים, יש למשרד החקלאות סמכות להתקין תקנות לעניין יבוא ויצוא, הוא לא עשה את זה, אבל זה כן קיים

ארז מלול:      שוב, מכיוון שיש חלופה ראויה, כמובן כשמדובר בעבירת צער בעלי מובנית, גם ברמה המשפטית, גם ברמה החוקית, אני לא אתייחס לעניין עבירות החוץ, כמובן אין איך לפקח

ארז מלול:      ונקודה קטנה לכבוד סגן השר לעניין צור משה, שהמשרד בהחלט טיפל לאחר שהתקבלה פנייה שלנו, למרות שהיו ביקורות

מיקי לוי: זאת סתם אינפורמציה מיותרת שכבר נאמרה, אני מתנצל

משה אבוטבול: עד שעושים משהו טוב, אתה לא יודע לפרגן קצת?     

מיקי לוי: הינה, הוא פרגן לך

ארז מלול: פרגנתי לאחרי, לא ללפני

משה אבוטבול: אנחנו שומרים גם על הכלבים

מיקי לוי: ירון לפידות, גם כן, שתי דקות בבקשה

ירון לפידות: שלום, ירון לפידות, ישראל נגד משלוחים חיים

ירון לפידות:  אנחנו התנענו את הקמפיין נגד משלוחים חיים לצערי לפני יותר מתשע שנים

ירון לפידות:  אני רוצה פה בעיקר להתייחס לדברים שנאמרו

ירון לפידות:      לדבריו של ד"ר גראזי שאמר שהתיעודים ישנים, הוא מכיר אותי, אני מגיע לכל אונייה

ירון לפידות:  השבוע אנחנו מגיעים לשלוש אוניות, מפה אני נוסע לאילת לאונייה, ביום ראשון הייתי באונייה, מחר או מוחרתיים, מתי שתגיע, אנחנו מגיעים לעוד אונייה

ירון לפידות:  אז כל התיעודים שלנו טריים

ירון לפידות:      עורכת דין אסולין דיברה על האוניות

ירון לפידות:  מאוד חשוב לציין שרוב האוניות לא ייעודיות למשלוחים חיים, הן עברו הסבות, בעלי החיים שם ממש נמצאים בתנאים קשים

ירון לפידות:      ד"ר גראזי גם דיבר על זה שלא כל המחלות מגיעות מיבוא

ירון לפידות:  הוא צודק לחלוטין

ירון לפידות:  הפה והטלפיים, לדוגמה, היא מחלה שהכתה קשות בישראל בשנת 2022

ירון לפידות:  בעלי החיים שמגיעים לישראל לא מחוסנים נגד הפה והטלפיים, הם מקבלים את החיסון הראשון בזמן ההסגר של שמונה ימים, רק עד שהחיסון תופס בפועל זה בין 14 ל-21 יום

ירון לפידות:  למעשה הם מפוזרים למשקים כאשר הם לא מחוסנים, וזה באמת בא לידי ביטוי שהמחלה פגעה בהרבה משקים של בעלי חיים מיבוא

ירון לפידות:      תנאי הרווחה שעורכת הדין אסולין דיברה עליהם, רק לסבר את האוזן, מדובר בערך במטר רבוע לעגל, ו-30 סנטימטר רבוע לטלה

ירון לפידות:  זה אפילו לא רווחה

ירון לפידות:  להגיד את המילה רווחה בתנאים כאלה זה בושה

ירון לפידות:  מבחינת תנאי ההובלה, לטעון שתנאי ההובלה לא תקפים למדינות שתחת דגל אחר, זה נכון חוקתית, אבל אפשר להכניס את זה להסכמי הרישוי

ירון לפידות:       רק בשבוע שעבר, אגב, תיעדנו אין-ספור טלאים עיוורים באונייה של באסם דבאח, לעניינו של ידידי חאתם

ירון לפידות:  אני אראה לך עוד כמה דקות

ירון לפידות:      עוד משהו קטן, אין פיקוח על האוניות מאוסטרליה, מה שחאתם אמר, מאז הקורונה

ירון לפידות:  הם הורידו את העצמאי

חאתם דבאח: לא, מה פתאום! מה פתאום

חאתם דבאח:  הערה מאוד מאוד חשובה

חאתם דבאח:  טוב שהזכרת את הקורונה

חאתם דבאח:  לעניין הבשר המצונן כתחליף, מי שמבצע את השחיטה ואת הפיקוח בחוץ לארץ הם שוחטים ומפקחים ישראלים

מיקי לוי: זה אני יודע, כסגן שר האוצר מימנתי אותם

חאתם דבאח: בתקופת הקורונה, אדוני, היה הסגר

חאתם דבאח:  רק לחשוב אם לא היו לנו המשלוחים של בעלי החיים מה היה קורה

יסמין פרידמן: אוי ואבוי! לא היו אוכלים בשר שנה, אוי ואבוי!     

חאתם דבאח: הפסקת היבוא זה הימור על הביטחון התזונתי של מדינת ישראל

ירון לפידות: ישראל סיפקה לעצמה את התצרוכת במשך חמישים שנה ואף אחד לא מת מרעב

ירון לפידות:  ושאלה אחת פומבית למר חאתם דבאח, האם הוא יכול לאשר לי לעלות היום לאונייה של באסם

ירון לפידות:  קבל עם וועדה

מיקי לוי: ביקשתי ממנו, הוא כבר אמר שכן

מיקי לוי:  אמר שכן, נתן את אישורו

מיקי לוי:  יש לי בקשה אליך, מכיוון שהחומרים שלך טריים, וגם מה שאמרת, בבקשה תעביר חצי נייר מתכלל עם החומרים למשרד מבקר המדינה

מיקי לוי:  במסגרת תפקידם הם מקבלים גם תלונות ציבור

ירון לפידות: יועבר

ירון לפידות:  הם התחילו את החקירה על בסיס התלונה שהגשנו להם ביולי 2018

מיקי לוי: כל הכבוד

מיקי לוי:  חברת הכנסת פרידמן, הגיע תורך

יסמין פרידמן: אני אנסה להישאר עניינית

יסמין פרידמן:  ראשית, תרשה לי להעיר לך, אף אחד לא ימות אם הוא לא יאכל בשר, אוקיי? אני לא אוכלת בשר כבר 12, 13 שנה, ותראה איזה יופי אני נראית

יסמין פרידמן:  זה אחת

יסמין פרידמן:  רק הערה קטנה

יסמין פרידמן:  אתה יכול לאכול, אתה לא חייב לאכול, מה שאתה רוצה

משה אבוטבול: חברת הכנסת פרידמן, אני אוכל הרבה שנים בשר, ותראי שאני נראה בסדר

יסמין פרידמן: השאלה היא להשוות בין הבדיקות שלי ושלך, זו הבעיה

יסמין פרידמן:  עכשיו בואו נהיה ענייניים

יסמין פרידמן:  בכנסת הקודמת לקחתי את נושא המשלוחים החיים כפרויקט חיי

יסמין פרידמן:  זאת אומרת שישבתי ולמדתי כל היבט אפשרי בנושא המשלוחים החיים, עד רמה שאני יכולה להגיד לכם כמה מלח יש בצוואר של החיה לפני השחיטה, ואחרי השחיטה

יסמין פרידמן:  ברמה כזאת

יסמין פרידמן:  עבודת דוקטורט על כל ההיבטים האפשריים

יסמין פרידמן:  בריאותיים, סביבתיים, תחרותיים, מה קורה בשוק

יסמין פרידמן:  הכול, הכול

יסמין פרידמן:  אפילו אני יודעת באילת כמה תלונות על מפגעי ריח הגיעו בכל שנה, כי המשלוחים החיים חוצים את העיר ומביאים איתם זבובים

יסמין פרידמן:  אוקיי? עד רמה כזאת

יסמין פרידמן:      ואני חייבת לומר לך משהו, אדוני סגן השר, אחרי שישבתי אין-ספור פגישות, אין-ספור למידות עם משרד הכלכלה והמשרד לרשות התחרות בכנסת הקודמת, הגענו למתווה מדהים של חמש שנים

יסמין פרידמן:  אוקיי? איך במשך חמש שנים אנחנו אט אט מורידים את המשלוחים החיים שהתחליף שלהם הוא בשר מצונן

יסמין פרידמן:  אוקיי?      עכשיו, להבדיל ממה שנאמר פה, בידיי גם כל המסמכים שמראים שבשר מצונן הוא לא רק יותר איכותי, ויגידו לך את זה גם מגדלי הבקר מהארץ, אמב"ל, ארגון מגדלי הבשר, גם יגיד לך את זה

יסמין פרידמן:  הוא לא רק יותר איכותי כי יש בו פחות דלקות, פחות חיסונים, פחות מחלות

יסמין פרידמן:  אלא הוא גם יותר טעים מסיבה מאוד פשוטה, כשחיה עוברת סטרס, וזה מה שנגרם להם בהעלאה, פריקה, העלאה, פריקה, אונייה, העלאה, פריקה, הבשר שלהם הופך להיות יותר דלקתי ויותר קשה

יסמין פרידמן:  אוקיי? זאת אומרת שהבשר המצונן לא רק יותר בריא, אלא הוא גם יותר איכותי בטעם שלו

משה אבוטבול: אני לא אאמין לך עד שלא תטעמי ותגידי לי שזה נכון מה שאת אומרת

יסמין פרידמן: אני לא אטעם לעולם בשר, רק אם חיי יהיו תלויים בזה, אבל למזלי כנראה החיים של אף אחד לא יהיו תלויים בזה

מיקי לוי: אולי יש טועמי בשר כמו טועמי יין, אני לא יודע

יסמין פרידמן: יש

יסמין פרידמן:  אבל אתם לא תדעו בחיים האם זה בשר - - - אגב, היום אנשים שמגיעים לסופר או לכל חנות, הם לא יודעים, כשהם קונים בשר טרי, אם הבשר הזה הוא מצונן טרי או בשר שהגיע מהמשלוחים החיים

יסמין פרידמן:  הם לא יודעים, אתה לא יודע באמת מה אתה קונה

יסמין פרידמן:  ואגב, לדעתי, לפחות עד שנפסיק את המשלוחים החיים בעזרת השם, אפשר לפחות להתחיל לסמן אותם, כי 86% מהציבור מתנגד למשלוחים החיים

יסמין פרידמן:  ויכול להיות שאם תעלה את המס על המשלוחים החיים ונסמן את הבשר שמגיע מהמשלוחים החיים, וניתן לאזרחי ישראל באמת את הבחירה

יסמין פרידמן:  כי היום אתם לא מעמידים בפניהם בחירה

יסמין פרידמן:  אני לא יכולה לקבוע לאנשים מה לאכול ומה לא

יסמין פרידמן:  אני יכולה לעודד אותם

יסמין פרידמן:       ולכן אני באמת רוצה לפנות לכולם, יש תחליף למשלוחים החיים

יסמין פרידמן:  לא ברור לי איך אנחנו ממשיכים את המשלוחים החיים

יסמין פרידמן:  אתה יודע שתעשיית המזון מזהמת בדיוק כמו התעשייה של התחבורה? רכבים, מטוסים, רכבות, אותו זיהום של כדור הארץ

יסמין פרידמן:  וזה סתם, זה מיותר

יסמין פרידמן:  כי אפשר לקבל את אותה האיכות של הבשר

יסמין פרידמן:  ועוד הערה קטנה, אם אתה מודאג לגבי המגזר שלא רוצה לאכול אוכל כשר, המגדלים פה של הצאן, כי אנחנו מדברים בעיקר על הצאן, ופחות על בקר, יודעים להשלים את הצריכה המקומית

יסמין פרידמן:  אני מדברת רק על הצאן

יסמין פרידמן:  זאת אומרת שיש פתרונות לכול, צריך רק לרצות

יסמין פרידמן:  הגשתי לך את עבודת התחקיר הזאת

משה אבוטבול: עברתי על הכול, כולל גם על הבעיה של החזיריות, כל הבעיות ששם הם סובלים

משה אבוטבול:  אני באמת קורא כל חומר

משה אבוטבול:  אני מבקש מיושב ראש הוועדה סליחה, שאני חייב לרוץ לוועדת הכלכלה לדיון נוסף

מיקי לוי: אנחנו ביקשנו, והוועדה מחייבת את המנכ"ל שלך, ותעביר לו את זה, לשבת אצלו

מיקי לוי: צר לי, עשיתי מאמץ עילאי לתת לכולם כמעט לדבר

עומר תשובה: עומר תשובה, היועץ המשפטי של עמותת חופש לבעלי חיים

עומר תשובה:  רק לגבי דבר אחד, לגבי הנושא של הרישיונות, שנאמר פה על ידי משרק החקלאות, אני רק רוצה להגיד שכדי לייבא בשר לישראל, כמו שנאמר, צריך אישור יבוא

עומר תשובה:  התנאים של האישור נקבעים על ידי משרד החקלאות, והוא לחלוטין מוסמך לבטל רישיון שלא עומד בתנאים האלה

עומר תשובה:  זה הכול

ד"ר שלמה גראזי: אני חושב שההערה הזאת לא לעניין, כי הוא מדבר על יבוא בשר, ואנחנו דיברנו על יבוא של בעלי חיים חיים

עומר תשובה: גם יבוא של בעלי חיים לפי תקנות מחלות בעלי חיים, אני יכול להפנות אותך לתקנות ולסעיף, זה הכול

ד"ר שלמה גראזי: תאמין לי שאני לא יועץ משפטי, אבל אני מכיר אותן לא פחות ממך

מיקי לוי: תודה רבה, אני לא מכיר את הסעיף, אני מניח שמשרד מבקר המדינה ידון גם בעניין הזה

מיקי לוי:      תראו, אני לא רוצה לחזור על כל מה שנאמר כאן

מיקי לוי:  עשיתי רשימה של דף פוליו כמעט

מיקי לוי:  ואני לא רוצה לחזור על אותם דברים, אבל כיושב ראש הוועדה, אני יכול להגיד שאני מזועזע

מיקי לוי:  גם מהתנאים, גם מחוסר המעש, שלנו כמדינה

מיקי לוי:  ואני לא מדבר לווטרינר של משרד החקלאות, אני מדבר עלינו כמדינה, כמדינה שלא מתפקדת במאה ה-21, לא מתפקדת, למילוי ההוראות שלה

מיקי לוי:  ישבה כאן יועצת ראש הממשלה לעניין הזה, ואצה לה הדרך, היא הלכה למשרד ראש הממשלה

מיקי לוי:  יכול להיות שצריך לחייב אותה, ואני אמרתי שאני מעביר לה פנייה מהוועדה כחובה, תלוי בכם, להשתתף בישיבה הזו מול משרד החקלאות

מיקי לוי:  אלה דברים שקשורים בכלל הציבור במדינת ישראל, זה לא איזה ביזנס של משרד החקלאות

מיקי לוי:  זה משרד הבריאות, זה המשרד להגנת הסביבה

מיקי לוי:  צער בעלי חיים זה יבוא, זה מיליון דברים

מיקי לוי:       ואני חושב, יובל, שאתם צריכים אפילו לצאת מהגבולות, לאור הדיון הזה, של הביקורת שאתם עשיתם

מיקי לוי:  כי נאמרו כאן דברים נוספים

מיקי לוי:  מאוד יכול להיות שמשרד מבקר המדינה יצטרך לבוא ולהמליץ על מעבר לבשר מצונן, על הטלת מכסים על הבשר החי, כדי לצמצם את היבוא

מיקי לוי:  אני לא יודע להגיד את זה, אני לא יודע מה מרב המחלות, אני לא יודע כרגע – לא היה לנו זמן לטפל בזה – הפרשי המחיר, אני לא יודע מה הטעם, אני לא יודע להגיד

מיקי לוי:  ומאוד יכול להיות שההמלצה שלכם, שאחר כך אנחנו נבוא ונהפוך אותה לאיזושהי חקיקה, אם היא תיכשל – תיכשל

מיקי לוי:  אבל אנחנו מחויבים כמחוקקים לנסות לעשות משהו בתחום הזה

מיקי לוי:  נראה לי שהתחום פשוט פרוץ

מיקי לוי:  אני שומע את זה לפחות עשר שנים שאני בבניין הזה

ציפי שלזינגר: אדוני, רק רוצה להפנות לתשומת ליבך, בדוח הזה שעליו דנו כתבנו במפורש שמומלץ שהמשרד ימשיך לקדם את תעדוף יבוא הבשר המצונן מחו"ל חלף יבוא המקנה החי, מהלך אשר ייתן מענה למבקשים לצרוך בשר טרי בלי לגרום סבל נוסף לבעלי החיים בעת ההובלות הימיות

מיקי לוי: אחלה

מיקי לוי:  אז במסמך הדרישות שאתם מוציאים לגבי הישיבה תכניסו גם את העניין הזה

מיקי לוי:  שיביאו נתונים, בכמה עלה הבשר המצונן, הצריכה שלו, בכמה טונות יבוא, מה ההבדל במחירים

מיקי לוי:  נצטרך להוציא איזשהו קול קורא, אפילו לציבור, תראו, עשינו משהו

ירון לפידות: כבוד היושב-ראש, בנושא של הביטחון התזונתי, כמי שמלווה את התחום, אני רוצה לתת נקודה, ברשותך

מיקי לוי: אם הביטחון התזונתי יהפוך לבשר לא מן הטבע, אלא, איך קראתם לזה

ירון לפידות: זה איטי מדי

ירון לפידות:  ברגע שישראל הוציאה את כל הבשר, בשר, אני קורא לו מזון איטי מאוד, היא הוציאה את כל הבשר מישראל, הביטחון התזונתי של ישראל מונח על הכף

ירון לפידות:  צריך למצות את הגידול המקומי ולהשלים מבחוץ

ירון לפידות:  כל הביטחון התזונתי, הקלוריות האיטיות האלה, הופרטו

מיקי לוי: קיבלתי את מה שאתה אומר, אבל היכולות שלי גם הן מוגבלות באיזשהו שלב

מיקי לוי:  הלוואי שהייתי יכול לעשות מהפך כולל

מיקי לוי:  אני מנסה ללכת ולתת איזה שהם פתרונות שהם בנפשנו כרגע

מיקי לוי:  ומה שאתה אומר זה באמת קצה הדרך של המרתון

מיקי לוי:  אני לא יכול להגיע לשם כרגע, אולי בעוד חצי שנה נדון גם בעניין הזה

מיקי לוי:  אבל אני מקווה שאתם תזמנו אותו, אם יש תקלות, תגידו לי בבקשה

מיקי לוי:  יש סנקציות של הוועדה עצמה כלפי משרד החקלאות, כלפי שאר המשרדים, ואם צריך שאני אפנה ליועצת המשפטית לממשלה, אני אעשה גם את זה

מיקי לוי:       תקיימו בבקשה את הדיון הזה גם לאור החלפת מנכ"ל

מיקי לוי:  נושא המחשוב מאוד מאוד חשוב, נושא היבוא מאוד מאוד חשוב, נושא המחירים מאוד חשוב, הנתונים, כמו שאמרת, אני לא אחזור על הכול

מיקי לוי:  המחלות המפחידות האלה, אני לא מבין בהן כי אינני רופא ואינני וטרינר

מיקי לוי:  החיסון של העדרים שלא מבוצע

מיקי לוי:  אני לא רוצה להמשיך הלאה

מיקי לוי:  אנחנו נקבע, הינה, אני אומר לכם, בעוד חצי שנה

מיקי לוי:  אנחנו נקבע דיון מעקב אחרי ביצוע ההמלצות, מ-2018 לא עשינו כלום

מיקי לוי:  אתם הוצאתם דוח, אין לי טענות אליכם, אבל לא עשינו כלום

מיקי לוי:  אנחנו כמדינה, אני כחלק מהמחוקקים, כמישהו שפה עשר שנים, אני בא בטענות לעצמי, למרות שלא הייתי במשבצת הזו

מיקי לוי:  וננסה להוביל איזשהו מהלך

מיקי לוי:  זה נושא כבד, חשבתי שהוא קליל

מיקי לוי:  זה נושא כבד מאוד, אני מודה

מיקי לוי:      תודה רבה לכם על הביקורת

מיקי לוי:  תודה רבה לכל מי שנוכח כאן ותרם את חלקו

מיקי לוי:  אנחנו נוציא זימון לעוד חצי שנה, ואתה תדאג רק לזימון מול משרד החקלאות

מיקי לוי:  הישיבה הזאת נעולה